Sklandrausis

Sklandrausis (lībiskajā dialektā: sklandrouš, no kuršu: sklanda — 'žoga kārts, zedeņu žogs, nogāze, nokalne'; , daudzskaitlī: sūr kakūd), žograusis (žogrouš) jeb dižrausis (dižrouš) ir tradicionāls lībiešu ēdiens, kas vēlāk aizgūts Kurzemes latviešu virtuvē. Tas ir no neraudzētas rudzu mīklas gatavots un ar ķimenēm apbērts saldais rausis ar kārtainu kartupeļu un burkānu pildījumu. Sklandrausi parasti ēd aukstu ar tēju vai pienu.

Sklandraušiem līdzīgi rauši sastopami arī karēļiem, somiem (karjalanpiirakka) un udmurtiem (перепеч), kam tie pildīti ar kāpostiem un gaļu.


Jons Meks

Jons Meks (, dzimis , miris ) bija lietuviešu režisors, dzejnieks un mākslinieks, kurš bieži saukts arī par Amerikas eksperimentālā kino "krusttēvu".

Jonas Meka radošā darbība lielākoties saistīta ar kino un ASV, tomēr savu artavu viņš deva arī lietuviešu klasiskajā literatūrā. Vēl dzīvojot Lietuvā, 14 gadu vecumā Meks izdeva savu pirmo dzejoļu krājumu, kas guva atzinību lietuviešu literātu vidū. Arī turpmāk dzejas un prozas darbus Meks izvēlējās rakstīt galvenokārt lietuviešu valodā, tikai ASV izdoto periodisko rakstu antoloģijas gan lasāmas angliski. Ar kino iepazinās bēgļu nometnēs Vācijā. Toreiz redzētā Freda Cinnemana filma The Search (1948), kas stāsta par kādu čehu emigrantu, kas pēckara Berlīnē lūko atrast savus vecākus, izpelnījās Meka nosodījumu par režisora mākslīgi uzburto kara pabērnu un bēgļu dzīvi. Meks jau tolaik sāka rakstīt scenārijus un raisīt domas par paša uzņemtajiem kino darbiem, kas gan idejas pirmsākumos, gan arī vēlāk ietver nemainīgu pārliecību — vērsties pret bijušo un meklēt aizvien jaunas kino radīšanas iespējas.


Svētmeitas akmens

"Svētmeitas" akmens ir dižakmens Kurzemē, Talsu novada Mērsraga pagastā. Līdz dižakmenim var tikt braucot pa Mērsrags — Stende ceļu 2,5 km, tad nogriežoties pa labi līdz likvidētajai "Aizsilnieku" izgāztuvei. Turpinot ceļu mežā aptuveni 1 km garumā uz ziemeļiem no izgāztuves, akmeņkalvas ziemeļu galā.

Akmens augstums ir 2,3 m, garums — 6,7 m, platums — 4,2 m un apkārtmērs ir 17,5 m. Pēc uzbūves šis akmens ir no sarkanīga, graudaina granīta.


Ivans Dorns

Ivans Dorns (, dzimis Čeļabinskā) ir Ukrainas dziedātājs, TV raidījumu vadītājs un producents. Dorns ir bijušais dueta "Para Normaļņih" () dalībnieks. Uzsācis solo karjeru.


Čupakabra

Čupakabra ( — 'kazu [asins] sūcējs', no chupar — 'sūkt' un cabra — 'kaza') ir teiksmains, metru garš, lapsai vai sunim līdzīgs radījums, kas pārvietojas uz pakaļkājām un naktīs ielavoties mājlopu audzētavās, lai mielotos ar to asinīm.


Meba (pavadonis)

Meba, arī Urāns XXVI, ir Urāna pavadonis. Tas ir trīspadsmitais pavadonis pēc kārtas, skaitot no Urāna.


Jefims Hellers

Jefims Hellers (; , Odesa - , Maskava) bija ebreju tautības padomju starptautiskais lielmeistars šahā (1952), ilggadējais Pasaules šaha čempiona nosaukuma pretendents.


271. Valmieras policijas bataljons

271. Valmieras policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza Kurzemes cietoksnī ar iekļaušanu 19. ieroču SS grenadieru divīzijas 43. ieroču SS grenadieru pulkā 1944. gada 19. oktobrī.


266-E. Rēzeknes policijas bataljons

266-E. Rēzeknes policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza Posendorfā, Vācijā ar iekļaušanu 1. Rīgas latviešu brīvprātīgo policijas pulkā 1944. gada 19. oktobra beigās.


Rožukronis

Rožukronis ( — 'rožu kronis') ir lūgšanas veids, ko piekopj Romas katoļu baznīca, kā arī īpašas lūgšanu krelles, ko izmanto tās laikā kā palīglīdzekli atkārtošanas reižu skaita ievērošanai. Krellīšu vietā var izmantot arī citus līdzekļus, piemēram, īpašus gredzenus ar ierobiem vai roku pirkstus. Rožukroņa būtība ir lūgšanā izdzīvot Jēzus Kristus dzīvi, vienlaikus lūdzot viņa mātes Vissvētākās Jaunavas Marijas aizbildniecību (aizlūgumu par ticīgajiem pie viņas dēla – Jēzus).

Lūdzoties Rožukroni, paralēli lūgšanas teksta skaitīšanai jeb izrunāšanai, parasti tiek apcerēts kāds Jēzus dzīves notikums, kurus sauc par noslēpumiem. Noslēpumu ievada lūgšana "Tēvs Mūsu", tad seko lūgšana "Esi sveicināta, Marija" – tā tiek atkārtota desmit reizes, pēc kurām seko doksoloģija: "Gods lai ir Tēvam un Dēlam un Svētajam Garam; kā tas no iesākuma ir bijis, tā tagad un vienmēr un mūžīgi mūžos. Amen."


280-A. latviešu policijas bataljons

280-A. latviešu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar izformēšanu 1943. gada 2. augustā.


Latvijas Sporta deju federācija

Latvijas Sporta deju federācija ir bezpeļņas organizācija, kas ir atbildīga par sporta deju attīstību Latvijā.

Latvijas Sporta deju federācija (LSDF) ir dibināta 1989. gadā. Kopš tā laika LSDF ir kļuvusi par pasaules sporta deju federācijas (WDSF) locekli.


281-A. latviešu policijas bataljons

281-A. latviešu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu 1. Rīgas latviešu brīvprātīgo policijas pulkā 1943. gada 11. augustā.


Plašsaziņa

Plašsaziņa jeb masu komunikācija ir process, kurā ar tehniskiem līdzekļiem (iespiestu līdzekļu, radio, kinematogrāfu, televīziju u.c.) skaitliski lielām un izkliedētām auditorijām tiek nodota informācija ar mērķi ietekmēt cilvēku vērtējumu, viedokli un rīcību. Saziņas elementi ir sūtītājs, kanāls (informācijas pārraides līdzeklis, ziņojums, informācija un saņēmējs). Plašsaziņas līdzekļi saziņā iesaista lielu daudzumu cilvēku, tie aptver visas saziņas formas ar masu auditoriju (televīzija, prese, radio, internets, kinozāles, grāmatas). Saziņa tomēr pārsvarā ir vienvirziena — informācijas saņēmējiem ir mazas iespējas atbildēt tieši, tāpēc plašsaziņas līdzekļu īpašnieki ir lielākās varas pozīcijās. Taču auditorijai ir iespēja atstāt negatīvu ietekmi — nepirkt laikrakstus, neskatīties TV utml. Mūsdienās mediji attīstījušies tik ļoti, ka atgriezenisko saikni un informācijas saņēmējiem ir iespējams iegūt pietiekami ātri, piemēram, zvanīt vai rakstīt uz radio, kā arī televīziju pārraides laikā, veidot forumus viedokļu apmaiņai interneta vidē.


317-F. latviešu policijas bataljons

317-F. latviešu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu 3. Cēsu latviešu brīvprātīgo policijas pulkā 1944. gada 14. februārī.


Xbox One

Xbox One ir trešā konsole Microsoft Xbox spēļu konsoļu sērijā. Atšķirībā no iepriekšējās Microsoft konsoles, Xbox One bez ierastā DVD formāta atbalsta arī Blu-Ray diskus. Xbox One darbojas uz speciāli veidota astoņu kodolu AMD procesora, kura takts frekvence ir 1,75 GHz. Xbox One ir aprīkots ar grafisko procesoru, kas ir bāzēts uz AMD GCN arhitektūras ar 12 aprēķinu vienībām, kas kopā sastāda 768 grafiskos kodolus. Grafiskā procesora takts frekvence sastāda 853 Mhz, nodrošinot teorētisko veiktspēju 1,31 TFLOPS. Xbox One ir aprīkots ar 8 GB operatīvās atmiņas, un atkarībā no modifikācijas 500 GB vai 1 TB lielu cieto disku. Xbox One ir saderīgs ar vairākām Xbox 360 spēlēm pēc sistēmas programatūras atjaunošanas.

Xbox One pieslēgšanai pie TV tiek izmantots HDMI vads. Xbox One ir jauns dizains un jauns kontrolieris, Microsoft iztērēja vairāk kā 100 miljonus dolāru jaunā kontroliera izstrādei. tomēr tas ir ļoti līdzīgs Xbox 360 kontrolierim. Xbox One kontolieris izmanto divas AA baterijas vai atsevišķi iegādājamu akumulatoru. Baterijas, tāpat kā Xbox 360 konsolē, nevar uzlādēt, pieslēdzot kontrolieri pie konsoles.


Čehu vista

Čehu vista ir sena mājas vistu šķirne, kas izveidota Bohēmijā. Pirmo reizi tā minēta 1205. gadā, kad čehu vistu ganāmpulks tika uzdāvināts Dānijas karalim Valdemāram II, kā dāvana viņa kāzu dienā ar princesi Margareti no Bohēmijas.


320-W. latviešu policijas (sardzes) bataljons

320-W. latviešu policijas (sardzes) bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar izformēšanu 1944. gada 20. septembrī, tā 3. rotu pilnā sastāvā iekļaujot 20-E. Rīgas bataljonā.


321-F. latviešu policijas bataljons

321-F. latviešu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1944. gada 14. februārī ar iekļaušanu 3. Cēsu latviešu brīvprātīgo policijas pulkā kā III bataljons.


Viktors Korčnojs

Viktors Korčnojs (; ; Ļeņingrada — Volene) bija ebreju izcelsmes PSRS un Šveices starptautiskais lielmeistars šahā (1956), kurš divas reizes cīnījies mačā par Pasaules šaha čempiona nosaukumu (1978, 1981).


318-F. latviešu policijas bataljons

318-F. latviešu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu 3. Cēsu latviešu brīvprātīgo policijas pulkā 1944. gada 14. februārī.


Autoceļš 2 (Polija)

|} |} Autoceļš 2 ir viens no galvenajiem Polijas autoceļiem. Tas ir 672 kilometrus garš un savieno Vācijas pierobežu valsts rietumos ar Terespoli valsts austrumos. Autoceļš 2 ir arī daļa no Starptautiskā E-ceļu tīkla, autoceļa E30, un ved cauri piecām Polijas vojevodistēm: Lubušas, Lielpolijas, Lodzas, Mazovijas un Ļubļinas vojevodistei. Vairākos posmos autoceļu dublē Automaģistrāle A2, bezmaksas alternatīva šim ceļam ir Autoceļš 92. Posmā no Vācijas robežas līdz Kalušinai, viss autoceļš ir maksas automaģistrāle A2, taču nelielā posmā no Varšavas līdz Miņskas Mazoveckai pastāv Autoceļa 2 posms. Varšavas apvedceļa posmā Autoceļš 2 un Automaģistrāle A2 pārtop par zemākās klases, bezmaksas automaģistrāli S2.


Katerīna Sforca

Katerīna Sforca (; dzimusi Milānā, mirusi Florencē) bija itāļu muižniece, vēlāk Forli grāfiene. Viņas tēvs bija Milānas hercogs Galeaco Maria Sforca, bet māte Lukrēcija Landriani. Kad Katerīna bija pieaugusi, viņa ieguva Imolas lēdijas titulu un, apprecējusies ar Girolamo Riārio, kļuva par Forli grāfieni.

Katerīna piedalījās dažādās aktivitātēs, daudzas no tām bija saistītas ar alķīmiju, dejām un medībām. Viņai bija astoņi bērni, no kuriem tikai pats jaunākais Džovanni dalle Bande Nere mantoja mātes spēcīgo un kaujiniecisko raksturu.

Valentinoā hercogs Čezarē Bordža iekaroja Forli cietoksni, bet Katerīnu ieslodzīja. Romas pāvests Aleksandrs VI apgalvoja, ka Katerīna ir mēģinājusi viņu noindēt ar saindētām vēstulēm, tomēr vēsturnieku viedoklis par šo apgalvojumu atšķiras. Viņa palika ieslodzījumā līdz .

1509. gada aprīlī Katerīna saslima ar pneimoniju. Viņa mira četrdesmit sešu gadu vecumā. Viņa ir iemantojusi iesauku "Forli Tīģeris, kas iebiedēja visu Itāliju".


Kanādas sfinkss

Kanādas sfinkss ir bezspalvu kaķis, ar lielām ausīm un krokainu ādu. Kaķa neparastā āriene kombinējas ar kaķim piemītošo tikpat neparasto raksturu. Kanādas sfinkss ir kaķu šķirne, kas necieš vientulību un meklēs kontaktu ar saimnieku.


Dogmatisms

Dogmatisms (no — uzskats, mācība, lēmums) ir domāšanas veids un darbības princips, kam raksturīga sekošana nemainīgām dogmām (uzskatiem un tradīcijām), neņemot vērā jauno un progresīvo. Dogmatisma pamatā ir domāšana sastingušās, nemainīgās formulās, neievērojot konkrētos apstākļus, vietu un laiku. Cilvēkam, kam ir nosliece uz dogmatismu, parasti neatzīst visu, kas neatbilst viņa dzīvesveidam un priekšstatiem. Dogmatisms ģimenē, izglītības sistēmā un citās dzīves svērās sakņojas sabiedrisko attiecību konservatīvismā, pauž to sociālo grupu intereses, kuras baidās zaudēt savu priviliģēto stāvokli. Indivīda līmenī dogmatisms biežāk novērojams flegmatiķiem un melanholiķiem, tāpēc, regulējot savstarpējās attiecības, jāņem vērā ģimenes locekļu nosliece uz dogmatismu - atkarībā no vecuma, dzīves pieredzes, temperamenta tipa un citiem faktoriem. Tas dod iespēju izvairīties no konfliktiem darbā un sadzīvē, pārkārtot uzvedību un domāšanu atbilstoši mūsdienu prasībām.


Globālā stratifikācija

Globālā stratifikācija ir pasaules valstu noslāņošanās, šķiriskais iedalījums arkarībā no dažādiem faktoriem, piemēram, varas, ietekmes, valsts bagātības. Globālā stratifikācija ir situācija, kurā katrai valstij globālā ziņā ir sava nozīme. Neviena valsts mūsdienās vairs nav nošķirta no pārējam, tās visas ir globāli saistītas. Socioloģijā tiek iedalīti trīs šāda veida darbības modeļi jeb trīs teorijas, kas skaidro globālo stratifikāciju valstiskā līmenī - modernizācijas teorija, atkarības teorija un pasaules sistēmas teorija.


Rīgas Hanzas vidusskola

Rīgas Hanzas vidusskola ir Hanzas savienības vārdā nosaukta Rīgas vidusskola Grostonas ielā 5, Skanstē.

Skolas mērķis ir veidot izglītības vidi, organizēt un īstenot izglītības procesu, kas nodrošina Valsts pamatizglītības standartā un Valsts vispārējās vidējās izglītības standartā noteikto mērķu sasniegšanu.


Chang'e 3

Chang'e 3 ( Cháng'é Sānhào) ir Ķīnas kosmiskā misija, kuras mērķis ir uz Mēness nogādāt nolaižamo aparātu un mobili. Zonde palaista 2013. gada 1. decembrī un 14. decembrī tā nolaidās uz Mēness virsmas. Yutu ir Ķīnas pirmais mobilis uz Mēness un šī ir pirmā mīkstā nolaišanās uz Mēness virsmas pēdējos 37 gados pēc padomju Luna-24 lidojuma 1976. gadā.


BMW M3

BMW M3 ir sporta versija parastajiem BMW 3-sērijas modeļiem. BMW "M" modeļi tiek pārtaisīti BMW uzņēmuma atsevišķā nodaļā sauktā par ''Motorsports''. M3 modeļi ir cēlušies no mūsdienu kulta auto BMW E30, E36, E46, E90, E92 un E93. BMW 3 sērijas modeļi tika pārdoti, kā kupejas, četrdurvju un kabrioleta virsbūves versijās. Trešās sērijas uzlabotajām versijām ir vairāk jaudas, atsaucīgāki motori, uzlabota vadība, amortizācija, bremžu sistēmas, aerodinamika, virsbūves uzlabojumi un salons tiek papildināts ar emblēmu, kura sastāv no trīs krāsu svītrām un "M" burta, kas apzīmē "BMW Motorsportu". Ar gadiem M3 un M5 ir kļuvuši par transporta etalonu pret tādiem sedaniem, kā Mercedes AMG un Audi Quattro GmbH (Audi RS). Pēdējā M3 kupeja no konveijera noripoja 2013. gada 5. jūlijā, Vācijā. M3 vairs netiks ražots, kā kupeja, bet būs pieejams tikai, kā sedans. Kupejas modeli aizstāja M4 2014. gada sākumā.


Straikbols

Straikbols (), saukts arī par airsoftu (airsoft), ir peintbolam līdzīgs komandu sporta veids jeb militārās simulācijas sports, kurā lieto ar elektrodzinēja, atsperes vai gāzes spiediena spēku darbināmus priekšmetus, kas izskatās kā šaujamieroči un paredzēti šaušanai ar plastmasas bumbiņām, kuru sākumenerģija nepārsniedz četrus džoulus, kas tiek pildīti ar baltām, cietām, plastmasas bumbiņām, kuru diametrs ir 6—8 mm. No straikbola šauteņu lodītēm neizdalās nekāda krāsa, tādēļ airsofts ir spēle uz godīgumu un katram tās dalībniekam ir pašam jākonstatē trāpījums. Straikbola ieroču lodīšu masa var būt 0,20 grami, vājākiem ieročiem 0,23 grami, vidēja stipruma ieročiem 0,25 grami, šautenēm 0,28 grami, spēcīgām bises un snaiperu šautenēm 0,30 grami un snaiperu šautenēm 0,43 grami, kas ir vissmagākās.


Kantele

Kantele () ir sens somu tautas mūzikas strinkšķināmais stīgu instruments, kas kopā ar latviešu koklēm, lietuviešu kanklēm, lībiešu kāndlu, igauņu kanneli, un ziemeļrietumu krievu spārnveida gusļiem ietilpst Baltijas apgabalam raksturīgu un radniecīgu instrumentu saimē — tā saucamajā Baltijas psaltērijā.

Vissenākās kanteles tika grebtas no viena koka gabala, un tām bija 5—6 stīgas, veidotas no zirgu krēpēm vai astes sariem. Mūsdienās sastopamajām kantelēm ir vairākas metāla stīgas un tautas instrumenta korpusu līmē kopā no vairākiem koka dēļiem, nevis grebj no viena koka gabala.


Žuans Miro

Žuans Miro i Ferra (, dzimis , miris ) bija katalāņu gleznotājs, kurš galvenokārt pārstāvēja reālismu, ekspresionismu, kubismu un vēlāk arī sirreālismu.


Perito Moreno ledājs

Perito Moreno ir ledājs, kas atrodas Andu kalnos, Argentīnas dienvidos, Patagonijas reģionā. Tas ir viens no svarīgākajiem tūrisma apskates objektiem Patagonijā.

250 km² lielais un 30 km garais ledus veidojums ir viens no 48 ledājiem, kas ir daļa no Dienvidpatagonijas ledus lauka, kurš atrodas Andu kalnu sistēmā. Šis ledus lauks ir pasaulē trešā lielākā saldūdens rezerve.

Perito Moreno ledājs atrodas 78 km attālumā no Kalafetes pilsētas. Ledājs tika nosaukts pētnieka Francisko Moreno vārdā.


Dievs latviešu folklorā

Dievs latviešu folklorā ir galvenokārt saistīts ar visaptverošo kārtību, likumsakarībām gan dabā, gan cilvēka dzīvē. Dievs ir cilvēkam vienmēr klātesošs, sasniedzams un ir ļoti nozīmīgs tā dzīvē. Cilvēks, sevi izjuzdams kā dabas sastāvdaļu, pakļaujas tās likumībām, un tas ir iespējams ar Dieva padomu, svētību, labvēlību. Dievs cilvēkam neko nedod tieši rokās, jo, iespējams, to nemaz nevar, jo ļoti nozīmīga loma likteņa lemšanā ir Laimai, Dievs palīdz citādā veidā, galvenokārt ar padomu. Dieva vārda sākotnējā izpratne saistīta ar debesīm, kas arī uzskatāmi attēlo Dieva visaptverošo kārtību virs mums. Tas atspoguļojas arī Dieva tēlu apzīmējošajā rakstu zīmē. Dievu godā, ciena, tā vārdu daudzina, tā klātbūtnē viss tiek sakopts. Dievs cilvēka dzīvē ienes tikumu, skaidrību, virzību un spēku.


Dialektiskā uzvedības terapija

Dialektiskā uzvedības terapija (DUT) () ir psihoterapijas forma, kuras autore ir Mārša Linehana (Marsha M. Linehan), psiholoģijas pētniece Vašingtonas universitātē. Ar šīs teorijas palīdzību tiek ārstēti personības garastāvokļa svārstību traucējumi.

DUT apvieno standarta kognitīvi biheiviorālās terapijas metodes, kuras ir paredzētas emociju regulēšanai un realitātes izprašanai, ar distresa toleranci un pieņemšanu, un apzinātību, kas lielā mērā izriet no meditatīvas prakses. DUT ir pirmā terapija, kura eksperimentāli nodemonstrēja tās efektivitāti personības garastāvokļa svārstību traucējumu ārstēšanā. Pirmais randomizētais DUT klīniskais pētījums parādīja samazinātu pašnāvības risku, psihiatrisko hospitalizāciju skaitu un ārstēšanas pārtraukšanas līmeni, salīdzinot ar citām ārstēšanas metodēm. Pētījumu meta-analīzē tika atklāts, ka DUT sniedz mērenu iedarbību indivīdiem ar robežstāvokļa personības traucējumiem. Šī terapija palīdz arī izvarošanas gadījumos cietušajiem un cilvēkiem, kuri ir atkarīgi no narkotiskajām vielām.


Jelgavas Jaunais teātris

Jelgavas Jaunais teātris ir latviešu amatierteātris, dibināts Jelgavā 1992. gada novembrī. Teātris izveidojās, apvienojoties vairākiem Ādolfa Alunāna Jelgavas teātra aktieriem, kas vēlējās meklēt un radīt jaunas formas.


PSRS Iekšlietu Tautas komisariāts

Iekšlietu Tautas komisariāts (IeTK) jeb NKVD () bija Padomju Savienības drošības iestāde, kas īstenoja Padomju Savienības komunistiskās partijas varu. Kā Lavrentija Berijas un Nikolaja Ježova vadīta slepenpolicija tā īstenoja PSRS diktatora Josifa Staļina represijas.


Enrike Mekings

Enrike Mekings (; dzimis , Santakrusa du Sula) ir pirmais Brazīlijas starptautiskais lielmeistars šahā (1972).


Neredzamais cilvēks (1933. gada filma)

Neredzamais cilvēks () ir ASV fantastikas šausmu filma, balstīta uz Herberta Velsa romāna "Neredzamais cilvēks" (1897) motīviem un izlaista uz ekrāna . Filmas režisors ir Džeimss Veils. Par darbu pie filmas 1934. gada Venēcijas kinofestivālā Veilu apbalvoja kategorijā "Speciālā rekomendācija". 2008. gadā filmu iekļāva saglabāšanai ASV Kongresa bibliotēkas Nacionālajā kino reģistrā.


268-E. Ērgļu policijas bataljons

268-E. Ērgļu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu 2. Liepājas latviešu brīvprātīgo policijas pulkā 1944. gada 3. februārī.


282-A. latviešu policijas bataljons

282-A. latviešu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu 2. Liepājas latviešu brīvprātīgo policijas pulkā 1944. gada 4. februārī.


Agroekoloģija

Agroekoloģija ir viena no lauksaimniecības sistēmām, mācība par lauksaimnieciskās ražošanas ietekmi uz vidi. Tā ir daudzsistemātiska pieeja, lai nodrošinātu ilgtspējīgu pārtikas ražošanas sistēmu. Tā vērsta uz bioloģiskās daudzveidības saglabāšanu un pārtikas ražīguma palielināšanu

Agroekoloģijas pieeja lauksaimniecībā nodrošina arī to, ka oglekļa bagāti materiāli, piemēram, kūtsmēsli un komposts, tiek sistemātiski atgriezti atpakaļ augsnē, lai to uzlabotu. Šī sistēma tiek pieskaitīta pie labas lauksaimniecības prakses, kurai jānodrošina saimniekošana nedegradētā, nepiesārņotā un ilgtspējīgā vidē. No akadēmiskā viedokļa, tā ir mācība par lauksaimnieciskās ražošanas ietekmi uz vidi. Pirmo reizi termins "agroekologija" un tās raksturlielumi minēts 1928. gadā, agronoma Bezila Benzina publikācijā, analizējot kukurūzas šķirņu daudzveidību.


280-B. latviešu policijas bataljons

280-B. latviešu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu 2. Liepājas latviešu brīvprātīgo policijas pulkā 1944. gada 4. februārī.


322-F. latviešu policijas bataljons

322-F. latviešu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar padošanos Kurzemes cietoksnī pēc Lielvācijas kapitulācijas 1945. gada maijā.


Pelmeņi

Pelmeņi ir neraudzētas mīklas izstrādājums ar pildījumu. Pagatavo no kviešu miltiem, pievienojot olu, sāli un garšvielas, plāni izveltnējot. Pildījumam izmanto gaļu (cūkgaļu, liellopa gaļu, aitas gaļu, vistu; nereti izmanto arī žāvētu gaļu, zivi, medījumus, retāk kartupeļus, kāpostus, augļus, sēnes u.c.); pildījumam jābūt ap 50% no izstrādājuma tilpuma. Uzglabā saldētā veidā. Pagatavo vārot ūdenī vai buljonā līdz uzpeldēšanai, turpinot vārīt 2—3 minūtes; nereti apcep vai nu pēc vārīšanas vai saldētus; var pagatavot arī tvaicējot. Pasniedz ar skābu krējumu, etiķi, sinepēm un/vai mārrutkiem, kečupu, majonēzi.

Pelmeņu nosaukums aizgūts no krievu valodas пельмени, kurā tas savukārt ienācis no komiešu valodas nosaukuma пельнянь — 'maizes auss'.


Dzelzavas Pakalnu pamatskola

Dzelzavas Pakalnu pamatskola (iepriekš Dzelzavas internātpamatskola, Dzelzavas speciālā internātpamatskola) ir internātskola Madonas novada Dzelzavas pagastā. Skola dibināta 1965. gadā. Skolā tiek realizētas speciālās pamatizglītības programmas un profesionālās pamatizglītības programmas.

Skolā mācās bērni no 1. līdz 9. klasei. Pēc 9. klases beigšanas skolēniem tiek piedāvāta iespēja izvēlēties vienu no trīsgadīgajām arodprogrammām. Sekmīgi nokārtojot kvalifikācijas eksāmenu, skolēni iegūst 1. līmeņa profesionālās pamatizglītības apliecību. No 1999. gada skolā tiek integrēti skolēni ar smagiem kustību traucējumiem. Skola ir pielāgota, lai pa to varētu pārvietoties arī skolēni ratiņkrēslos.


Sabiedrības ienaidnieks

"Sabiedrības ienaidnieks" () ir 1931. gada ASV skaņu gangsterfilma, ko producēja un izplatīja kinokompānija Warner Bros.. Filmas režisors ir Viljams A. Velmans, galvenās lomas atveido Džeimss Kegnijs, Džīna Hārlova, Edvards Vudss, Donalds Kuks un Džoana Blondella. Filma stāsta par jauna vīrieša panākumiem organizētajā noziedzībā sausā likuma laikā ASV. Otrā plāna lomās filmējās Berila Mersere, Marejs Kinels un Meja Klārka. Scenārija pamatā ir divu bijušo avīžnieku Džona Braita un Kubeka Glasmona nepublicēts romāns Beer and Blood. Braits un Glasmons bija liecinieki dažām Ala Kapones letālajām bandu savstarpējo rēķinu kārtošanām Čikāgā. 1998. gadā Kongresa bibliotēka izvēlējās filmu "Sabiedrības ienaidnieks" ievietot saglabāšanai Nacionālajā filmu reģistrā kā "kulturāli, vēsturiski vai estētiski nozīmīgu".


Autoceļš 3 (Polija)

|} |} Autoceļš 3 ir viens no galvenajiem Polijas autoceļiem. Tas ir 504 kilometrus garš un savieno Svinoujsci, Vācijas pierobežā ar Jakuzici Čehijas pierobežā. Autoceļš 3 ir arī daļa no Starptautiskā E-ceļu tīkla, autoceļa E65, un ved cauri trīs Polijas vojevodistēm: Rietumpomožes, Lubušas un Lejassilēzijas vojevodistei. Šobrīd, vairākos posmos blakus Autoceļam 3 ir izbūvēta Automaģistrāle S3. Laika gaitā plānots visu Autoceļa 3 maršrutu aizstāt ar S3.


Teotivakana

Teotivakana (), 'dievu pilsēta', pēc cita traktējuma 'Saules pilsēta') bija sena pilsēta Meksikā, 40 kilometrus uz ziemeļaustrumiem no mūsdienu galvaspilsētas Mehiko. Pilsētas uzplaukuma laikā ap 500. gadu tās iedzīvotāju skaits bija apmēram 150 000 un tā bija viena no lielākajām pilsētām pasaulē. Pilsētas drupās saglabājušās vairākas piramīdas, to skaitā Saules piramīda un Mēness piramīda. 1987. gadā Teotivakana tika iekļauta UNESCO Pasaules mantojuma sarakstā. Tā ir populārs tūrisma objekts, kuru apdraud apkārtējo teritoriju apbūvēšana.


Latvijas Gada balva sportā 2013

Latvijas Gada balvas sportā 2013 ceremonija notika kultūras pilī "Ziemeļblāzma" . Balvas tika pasniegtas 15 nominācijās.

Balvu par mūža ieguldījumu saņēma Imants Pļaviņš.

Skeletonists Martins Dukurs Latvijas Gada balvu sportā saņēma jau trešo reizi, kļūstot ar pirmo sportistu starp vīriešiem, kas izpelnījies šādu atzinību. Savukārt viņa tēvs un treneris Dainis Dukurs kļuva par pirmo treneri, kas saņem trīs Gada balvas sportā kā labākais treneris. Par gada labāko sportisti pirmoreiz karjerā tika atzīta cīkstone Anastasija Grigorjeva.


Iedomātās mīlestības (filma)

"Iedomātās mīlestība" () ir režisora Ksavjē Dolana () veidotā drāma, kas stāsta par diviem draugiem, kuri iemīlas vienā un tajā pašā puisī. Filmas pirmizrāde notika Kannu kinofestivālā 2010. gadā.


Toms Odells

Toms Peters Odells (dzimis 1990. gada 24. novembrī) ir britu dziedātājs un komponists. 2012. gadā viņš laida klajā savu pirmo solo albumu, ar nosaukumu Songs from Another Love un 2013. gada sākumā tika nominēts, ieguva BRITS. Viņa debijas studijas albums Long Way Down tika izdots 2013. gada 24. jūnijā.


Jaunā talantu fabrika

"Jaunā talantu fabrika" bija Kanāla 2 muzikālais realitātes šovs, kas ilga 12 nedēļas (no 2013. gada 19. augusta līdz 11. novembrim). Tajā piedalījās 18 jaunieši, kas 24 stundas diennaktī dzīvoja slēgtās telpās, lai apgūtu vokālās, horeogrāfijas un citas skatuviskās iemaņas un ik pirmdienas vakaru parādītu savus priekšnesumus televīzijas tiešraidē kanālos TV3 un Kanāls 2.

"Jaunās talantu fabrikas" fināla koncertā uzvarēja Aminata Savadogo.


Jaunatne darbībā

Jaunatne darbībā () ir Eiropas Savienības neformālās izglītības programma. Šī programma ir paredzēta jauniešiem vecumā no 13 līdz 30 gadiem. Programma darbojas no 2007. gada 1. janvāra līdz 2013. gada 31. decembrim ar kopējo budžetu 885 miljoni eiro. Programmas galvenais mērķis ir veicināt aktīvu pilsonību, solidaritāti un toleranci Eiropas jauniešu vidū un iesaistīt tos Eiropas Savienības nākotnes izveidē. Programma cenšas panākt savstarpējo sapratni starp jauniem cilvēkiem no dažādām valstīm. Jaunatne darbībā palīdz attīstīt jauniešu darbības atbalsta sistēmu un Eiropas sadarbību jauniešu jomā.

Savas septiņu gadu ilgās darbības laikā programma Latvijā ir iesaistījusi 16 000 jauniešus, no kuriem vairāk kā 5 000 ar ierobežotām iespējām. Pateicoties aktīvu cilvēku darbībai, kopumā tika apstiprināti 869 neformālās izglītības projekti, kuriem tika piešķirsti vairāk nekā 10 miljoni eiro.


Freitāle

Freitāle () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī uz dienvidrietumiem no Drēzdenes.


Izpratne

Izpratne ir cilvēku garīgās darbības specifiska forma, kurā zināšanas savijas ar emocionālo pieredzi un pārliecību; saprašanas procesa gala rezultāts. Izpratne vērsta uz nozīmes, jēgas apguvi. Zinātnē par kultūru izpratne attiecina galvenokārt uz izteikumu valodisko saturu, bet jēgu - uz cilvēcisko darbību, rīcību, mērķi. Tādējādi izpratne attiecas gan uz valodas, runas, teksta apguvi un saprašanu, gan arī uz cilvēku darbības un rīcības saprašanu. Vārdu nozīmes un darbības jēgas izpratne ir ļoti būtiska starppersoniskajās attiecībās, saskarsmē, komunikācijā. Cita cilvēku darbības ieceru un mērķu izpratne ir pamats efektīvai cilvēku kopdarbībai. Izpratne atšķiras no izziņas ar to, ka tajā noteicošais ir atsevišķais individuālais, neatkārtojamais izpausmes moments, konkrētā situācija, konteksts. Būtisks izpratnes nosacījums ir atkārtošanās: nevar izprast konkrētu cilvēku mākslas darbu vienreiz un uz visiem laikiem. Ik reizi, kad no jauna tiekamies ar vienu un to pašu cilvēku, saskaramies ar mākslas darbu, darbības, rīcības stereotipu, ir cita situācija, cits laiks un apstākļi, tāpēc katrreiz to nepieciešams izprast no jauna. Izpratne ir laiciska, vēsturiska, sociāli nosacīta, tā nemitīgi jāpilnveido, izpratnes pilnveidošana ir būtisks nosacījums labvēlīgai garīgai situācijai ģimenē.


Andrāšs Adorjāns

Andrāšs Adorjāns (; īstajā uzvārdā Joha (); Budapešta — ) bija Ungārijas starptautiskais lielmeistars šahā (1973).


Glashite

Glashite () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī. Tradicionāls Vācijas pulksteņrūpniecības centrs.


16. Zemgales policijas bataljons

16. Zemgales policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 8. februārī ar iekļaušanu 2. latviešu SS brīvprātīgo brigādē kā 42. pulka III bataljons.


271. Aizputes policijas bataljons

271. Aizputes policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 15. jūlijā ar pievienošanu 278. Dobeles policijas bataljonam.


Kārlis Kraukliņš

Kārlis Konstantīns Kraukliņš jeb Kārlis Krauklings (, 1792-1873) bija latviešu cilmes muzejnieks, bibliotekārs, žurnālists. Izdevis vairākas grāmatas, kurās ievietoja arī latviešu tautasdziesmas.


Jupatovkas iela

Jupatovkas iela ir divvirzienu plūsmas iela Rēzeknes pilsētā. Tā sākas Rēzeknes pilsētā, iziet no tās robežām un metot līkumu atgriežas Rēzeknes pilsētas teritorijā. Formāli tā atrodas arī Griškānu pagastā. Jupatovkas iela pieskaitāma pie trim pilsētas mikrorajoniem — Centra, Jupatovkas un Vipingas.


Jēkabpils SC

Jēkabpils SC, agrāk FK Jēkabpils/JSC, ir Latvijas futbola klubs no Jēkabpils, kas piedalījās 1. līgas turnīrā. Klubs dibināts 2001. gadā. Mājas spēles aizvada Jēkabpils sporta centra stadionā. 2017. gada 14. jūlijā LFF Disciplinārlietu komisija par aizdomīgām darbībām, kas vērstas uz spēļu rezultāta ietekmēšanu, izslēdza "FK Jēkabpils/JSC" no dalības 1. līgā.


Skotijas grēda

Skotijas grēda vai Dienvidantiļu grēda ir zemūdens kalnu grēda Atlantijas okeāna dienvidrietumu daļā (daļēji — Dienvidu okeānā), kas savieno Dienvidamerikas dienvidu galu (Ugunszemi) ar Antarktīdas pussalu, no ziemeļiem, austrumiem un dienvidiem ieskaujot Skotijas jūru. Grēda ir Kordiljeru (Dienvidamerikā Andi) kalnu sistēmas turpinājums, savienojot to ar Rietumantarktīdas kalniem. Grēdas garums ir ap , dziļums — no 1000 līdz . Virs ūdens paceļas Estadosas sala, Šega klintis, Dienviddžordžija, Dienvidsendviču salas, Dienvidorkneju salas un Dienvidšetlendas salas, kuras dažkārt kopīgi dēvē par Dienvidantiļu salām. Austrumos no Dienvidsendviču salām tām paralēli 965 km garumā stiepjas Dienvidsendviču dziļvaga, kas sasniedz dziļumu.


Euhenio Torre

Euhenio Torre (; dzimis , Iloilo) ir Filipīnu un pirmais Āzijas starptautiskais lielmeistars šahā (1974).


Heidenava

Heidenava () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī Elbas kreisajā krastā uz dienvidaustrumiem no Drēzdenes.


F-22 Raptor

F-22 Raptor ir ASV vienvietīgs divu dzinēju piektās paaudzes supermanevrētspējīgs iznīcinātājs, kurš izmanto Stealth tehnoloģiju. Tas primāri veidots kā iznīcinātājs pārsvara iegūšanai gaisā, bet to var izmantot arī uzbrukumiem mērķiem uz zemes, radioelektroniskajai cīņai un radioelektroniskajai izlūkošanai. Lidmašīnas primārais kontraktors bija Lockheed Martin Aeronautics un bija atbildīgs par vairumu konstruktīvo elementu, ieroču sistēmām un F-22 beigu montāžu. Projekta partneris Boeing Defense, Space & Security piegādāja spārnus, pakaļgala fizelāžu, avionikas integrāciju un treniņu sistēmas.

1981. gadā ASV Gaisa spēki noformulēja prasības jaunam iznīcinātājam Advanced Tactical Fighter, kurš būtu spējīgs izcīnīt pārsvaru gaisā un aizstātu F-15 Eagle un F-16 Fighting Falcon. 1986. tika izvēlētas divas izstrādātāju grupas: Lockheed/Boeing/General Dynamics un Northrop/McDonnell Douglas, kuras pēc 50 mēnešu izstrādes posma lidojumos izmēģināja savus prototipus: YF-22 un YF-23. 1991. gadā par ATF uzvarētāju tika paziņots YF-22. 1991. gadā ASV Gaisa spēki plānoja iegādāties 650 lidmašīnu.

Lidmašīna sākotnēji tika apzīmēta kā F-22 un F/A-22. Tās pirmais lidojums notika . Pēc tam, kad Gaisa spēki sāka lidmašīnas ekspluatāciju 2005. gada decembrī, tā tika nodēvēta par F-22A.

F-22 ražošanas pārtraukšana saistīta ar lidmašīnas lielajām izmaksām; tuvākajā laikā neesot gaisa misijām, jo Krievijas un Ķīnas piektās paaudzes iznīcinātāju programmas aizkavējās; ASV aizliegumam Raptor eksportam; lētāka un universālāka iznīcinātāja F-35 Lightning II izstrādāšanu. 2009. gada aprīlī ASV Aizsardzības departaments pārtrauca pasūtīt jaunus eksemplārus. Pēdējā F-22 izlaista .


Honšteina

Honšteina () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī Saksijas Šveices apvidū.


23. Gaujas policijas bataljons

23. Gaujas policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar padošanos Kurzemes cietoksnī pēc Lielvācijas kapitulācijas 1945. gada maijā.


Maskavas iela (Rēzekne)

Maskavas iela atrodas Rēzeknes pilsētas Ziemeļu rajonā. Tā sākas krustojumā ar Atbrīvošanas aleju un taisnā līnijā stiepjas nepilnus 200 m paralēli pilsētas ziemeļu robežai un noslēdzas pārejot Noliktavu ielā.


Veidne:VietasKarte Dienviddžordžija un Dienvidsendviču Salas

Dienviddžordžija un Dienvidsendviču Salas Dienviddžordžija un Dienvidsendviču Salas


Tenjente Eskivela

Tenjente Eskivela () bija Argentīnas vasaras polārstacija (patvērums) Dienvidsendviču salās Subantarktikā. Izvietota Tules salas dienvidaustrumos Korvetas Urugvajas pussalas dienvidu krastā pie Fērgusona līča. Izveidota 1955. gada 26. janvārī ar sākotnējo nosaukumu Tule (Refugio Thule) un tā bija pirmā cilvēku apdzīvotā vieta Dienvidsendviču salās. Vēlāk patversme tika pārdēvēta par godu korvetes Uruguay meteoroloģijas virsniekam leitnantam Orasio Eskivelam (Horacio Esquivel), kas piedalījās Šarko ekspedīcijas glābšanā, kā arī Orkadasas stacijas apgādē un personāla nomaiņā 1905. un 1908. gadā. Galvenais iemesls stacijas izveidei bija iezīmēt Argentīnas klātbūtni salās, uz kurām tā pretendēja. Pirmā ekspedīcija sastāvēja no 3 cilvēku komandas un galvenās pētījumu jomas bija meteoroloģija, glacioloģija, radiokomunikācijas, bioloģija un okeanogrāfija. Stacijas personāls tika evakuēts 1956. gada 15. janvārī pēc vulkāna izvirduma Bristola salā, kā rezultātā arī Tules salā tika reģistrētas zemes svārstības un indīgi izgarojumi.


Pulkveža Brieža iela (Rēzekne)

Pulkveža Brieža iela atrodas Rēzeknes pilsētas Centra rajonā. Tā sākas pilsētas rietumos, netālu no dzelzceļa līnijas Sanktpēterburga — Viļņa un beidzas Centra rajona autrumos, pie Rēzeknes upes. Ielas nosaukums dots par godu latviešu strēlnieku pulkvedim, Lāčplēša Kara ordeņa kavalierim Frīdriham Briedim, kurš parādīja varonību Ziemassvētku kaujās.


319-F. latviešu policijas bataljons

319-F. latviešu policijas bataljons () bija militāra latviešu vienība Trešā reiha pakļautībā Otrajā pasaules karā. Kaujas gaitas beidza ar padošanos Kurzemes cietoksnī pēc Lielvācijas kapitulācijas 1945. gada maijā.


Elkšķene (stacija)

Elkšķene ir dzelzceļa stacija līnijā Ventpils—Tukums II, kas atrodas Ventspils novada Tārgales pagastā starp staciju Ventspils II un pieturu Puze. Stacija darbojas kā vilcienu izmaiņas punkts.


Aleksandrs Beļavskis (šahists)

Aleksandrs Beļavskis (; ; dzimis , Ļviva) ir Ukrainā dzimis Slovēnijas starptautiskais lielmeistars šahā (1975).


SES-8

SES-8 ir Luksemburgā bāzēta uzņēmuma SES sakaru pavadonis. Kosmisko aparātu palaida 2013. gada decembrī. SES-8 sniegs sakaru pakalpojumus Dienvidāzijai.

Pavadoni izgatavoja ASV uzņēmums Orbital Sciences Corporation (OSC) uz platformas Star-2.4 bāzes. Līgums ar OSC noslēgts 2011. gada februārī. SES-8 izmēri ir 1,75 m × 1,7 m × 1.8m. SES-8 ir 33 Ku joslas raidītāji ar diviem 2,5 x 2,7 m eliptiskiem reflektoriem. Elektroenerģiju nodrošina divi saules bateriju paneļi.

SES-8 palaišanu uzņēmums SpaceX piedāvāja ar atlaidi. Tas bija tādēļ, ka nesējraķetes versijas Falcon 9 v1.1 pirmajā startā 2014. gada septembrī, pēc pavadoņa CASSIOPE palaišanas, bija plānots iedarbināt otro pakāpi otrreiz, bet dzinējs Merlin 1D neiedarbojās. Kļūme tika noteikta un novērsta, un nākamais raķetes starts notika decembrī.

SES-8 tika palaists 22:41 UTC ar nesējraķeti Falcon 9 v1.1 no Kanaveralas zemesraga Gaisa spēku stacijas starta laukuma SLC-40. Tas tika ievadīts ģeostacionārajā pārejas orbītā, kas bija SpaceX raķetes pirmais lidojums uz šādu orbītu. Tas arī bija pirmais komerciālais starts no ASV kopš 2009. gada. Ģeostacionāro orbītu pavadonis sasniedza ar saviem dzinējiem.

SES-8 izvietots ģeostacionārajā orbītā punktā 95° austrumu garuma, kur atrodas kopā ar pavadoni NSS-6, kurš tika palaists 2002. gadā. paziņots, ka SES-8 nodots ekspluatācijā.


F-35 Lightning II

F-35 Lightning II ir ASV vienvietīga viena dzinēja piektās paaudzes daudzuzdevumu iznīcinātāja saime, kas izmanto Stealth tehnoloģiju. Lidmašīna var veikt uzbrukumus zemes mērķiem, izlūkošanu un gaisa aizsardzības uzdevumus. F-35 ir trīs galvenie modeļi: F-35A — konvenciālās pacelšanās un nolaišanās variants, F-35B — īsas pacelšanās un vertikālas nolaišanās variants, F-35C — variants aviācijas bāzeskuģiem.

Lidmašīnas primārais kontraktors ir Lockheed Martin Aeronautics, kas veic beigu montāžu, visu sistēmu integrāciju, piegādā priekšējo fizelāžu, spārnus un lidojuma kontroles sistēmu. Northrop Grumman piegādā radaru, sakaru, navigācijas, identifikācijas sistēmas, centrālo fizelāžu, ieroču telpu. BAE Systems nodrošina fizelāžas gala daļu, horizontālās un vertikālās astes, apkalpes dzīvības nodrošināšanas sistēmu un katapultas sistēmu, radioelektroniskās cīņas sistēmas, degvielas sistēmu, lidojuma kontroles programmatūru. Alenia Aeronautica veic beigu montāžu Itālijā, bija atbildīgs par vairumu konstruktīvo elementu, ieroču sistēmām un F-22 beigu montāžu. Projekta partneris Boeing Defense, Space & Security piegādāja spārnus, pakaļgala fizelāžu, avionikas integrāciju un treniņu sistēmas.

Lidmašīnu saime izveidota programmas Joint Strike Fighter program ietvaros, lai nomainītu ASV, Apvienotās Karalistes, Kanādas, Austrālijas, Nīderlandes un to sabiedroto iznīcinātājus, triecieniznīcinātājus un lidmašīnas uzbrukumiem zemes mērķiem. 1996. gadā ar Boeing un Lockheed Martin tika noslēgti līgumi par prototipu būvi. Pēc lidojumu izmēģinājumiem 2001. gadā tika izvēlēts Lockheed Martin X-35, kurš tika uzskatīts par veiksmīgāku nekā Boeing X-32.

F-35 pirmais lidojums veikts . Pirmais sērijveida modeļa lidojums notika . 2011. gadā izmēģinot F-35C, bija konstatētas konstrukcijas nepilnības, nolaišanās laikā uz klāja lidmašīnu nespējot noķert ar aviofinišētāja trosi.

Modeli F-35B plānots nodot ekspluatācijā 2015. gada decembrī, F-35A — 2016. gada decembrī, F-35C — 2019. gada februārī.


Johans Frīdrihs Štefenhāgens

Johans Frīdrihs Štefenhāgens (; 1774–1812) bija Kurzemes hercogistes grāmatu iespiedējs (Hochfürstlich-Kurländischer Hofbuchdrucker), kurš iespieda grāmatas arī latviešu valodā. Nodibināja izdevniecību J. F. Steffenhagen und Sohn, kas pastāvēja līdz 1919. gadam.


Eiropas Kino balva

Eiropas Kino balva ir apbalvojums kino, ko katru gadu pasniedz Eiropas Kino akadēmija. Pirmoreiz balvas tika pasniegtas 1988. gadā, sākotnēji tā tika saukta par Fēliksa balvu.

Balvas parasti tiek pasniegtas vairāk nekā 10 kategorijās. Visbiežāk balvu pasniegšanas ceremonijas notikušas Berlīnē. Pēdējos gados Berlīne rīko šo pasākumu katru otro gadu. 2014. gadā balvu pasniegšanas ceremonija notika Latvijas Nacionālajā operā, Rīgā.

Eiropas Kino balvu ir saņēmusi latviešu režisora Ivara Selecka dokumentālā filma "Šķērsiela", kas 1990. gadā uzvarēja labākās dokumentālās filmas kategorijā.


Ivars Seleckis

Ivars Seleckis (dzimis Rīgā) ir latviešu kinooperators un kinorežisors. Latvijas Kinematogrāfistu savienības valdes loceklis.


Seleckis

Andris Seleckis (1947—2010) — latviešu kinooperators; Ivars Seleckis (1934) — latviešu kinooperators un režisors; Vilis Seleckis (1950—2023) — latviešu pedagogs, publicists un sabiedriskais darbinieks.


Zviedru Pomerānija

Zviedru Pomerānija (, ; 1648—1815) ir literatūrā pieņemts apzīmējums Zviedrijas aizjūras provincei Pomerānijas rietumu daļā, kas nonāca tās valdījumā 1648. gadā pēc Trīsdesmitgadu kara. Teritorijā ietilpa daļa no tagadējās Mēklenburgas-Priekšpomerānijas (Priekšpomerānijas-Rīgenes apriņķis, Priekšpomerānijas-Greifsvaldes apriņķis). Galvaspilsēta bija Štetīne (1630—1720), pēc tam Greifsvalde (1720—1814). Galvenais cietoksnis bija Štrālzunde, augstākā tiesa atradās Vismārā.


Eseni

Fon Eseni () ir sena vācbaltiešu dzimta (Essen a.d. H. Nauckshen-Orrisaar), kas Livonijā zināma kopš 15. gadsimta un bija ierakstīta Vidzemes bruņniecības un Igaunijas bruņniecības matrikulās. Vēlāk dzimtas atzari izplatījās arī Zviedrijā, Prūsijā un Krievijā.


Kēnigšteina (Saksijas Šveice)

Kēnigšteina (Saksijas Šveice) () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī Saksijas Šveices apvidū Elbas upes kreisajā krastā.


Autoceļš 4 (Polija)

|} |} Autoceļš 4 ir viens no galvenajiem Polijas autoceļiem. Tas ir 92 kilometrus garš un savieno Vācijas pierobežu valsts rietumos ar Ukrainas pierobežu valsts austrumos. Autoceļš 4 ir arī daļa no Starptautiskā E-ceļu tīkla, autoceļa E40, un ved cauri divām Polijas vojevodistēm: Mazpolijas un Piekarpatu vojevodistei. Vairākos posmos autoceļu dublē Automaģistrāle A4, bezmaksas alternatīva šim ceļam ir Autoceļš 94. Posmā no Vroclavas līdz Glivicei, un posmā no Katovices līdz Krakovai par Automaģistrāles A4 izmantošanu ir jāmaksā. Plānots, ka līdz 2014. gada beigām visas atlikušās Autoceļa 4 daļās tiks pievienotas Autoceļam 94.


Kaijas

Kaijas, kaiju ģints (Larus) ir lielākā kaiju dzimtas (Laridae) ģints, kas apvieno 23 sugas. Kādreiz kaiju ģints apvienoja gandrīz visas kaiju sugas, tomēr 21. gadsimtā, attīstoties ģenētiskajiem pētījumiem, ir izdalītas jaunas ģintis un sugu skaits kaiju ģintī ir samazinājies. Jaunās ģintis ir: zivju kaijas (Ichthyaetus), ķīri (Chroicocephalus), Amerikas kaijas (Leucophaeus) un mazie ķīri (Hydrocoloeus).


Ķīri

Ķīri, ķīru ģints (Chroicocephalus) ir kaiju dzimtas (Laridae) ģints, kas apvieno 11 mūsdienās dzīvojošas sugas un vienu izmirušu sugu. Nesenā pagātnē visas šīs ģints sugas tika klasificētas kaiju ģintī (Larus), bet balstoties uz jaunākajiem ģenētiskajiem pētījumiem sistemātika kaiju dzimtai ir mainījusies un no kaiju ģints izdalītas vairākas jaunas ģintis.

Zinātniskais nosaukums Chroicocephalus nozīmē krāsaina galva. Tas cēlies no grieķu vārdiem — chroa, kas latviski nozīmē krāsa, un cephalus — galva. Lielākajai daļai šīs ģints sugu galvai ir tumšs (krāsains) apspalvojums vai arī galva ir tumša tikai vasaras periodā, bet ziemā tā ir balta ar tumšām "ausīm".


USA-247

USA-247 jeb NROL-39 ir ASV izlūkošanas pavadonis. Tas palaists 2013. gada decembrī Nacionālā izlūkošanas biroja vajadzībām.

Oficiāli par kosmiskā aparāta parametriem un uzdevumiem nekas netiek izpausts, bet neatkarīgi analītiķi secinājuši, ka NROL-39 ir jaunās izlūkošanas pavadoņu sistēmas Future Imagery Architecture (FIA) radaru pavadoņu Topaz trešais komponents.

NRO L-25 tika palaists 07:14:30 UTC ar nesējraķeti Atlas V/501 (Belle, AV-042) no Vandenberga Gaisa spēku bāzes starta kompleksa SLC-3E. Kā sekundārā krava palaisti 12 CubeSat formas pavadoņi. Pēc ieiešanas orbītā pavadonim dots nosaukums USA-247.


Autoceļš 5 (Polija)

Autoceļš 5 ir viens no galvenajiem Polijas autoceļiem. Tas ir 496 kilometrus garš un savieno Novi Marzu ar Lubavku, Čehijas pierobežā. Autoceļš 5 ir arī daļa no Starptautiskā E-ceļu tīkla, autoceļa E261, un ved cauri trīs Polijas vojevodistēm: Kujāvijas-Pomožes, Lielpolijas un Lejassilēzijas vojevodistei. Šobrīd, vairākos posmos blakus Autoceļam 5 ir izbūvēta Automaģistrāle S5. Laika gaitā plānots visu Autoceļa 5 maršrutu aizstāt ar S5.

Posmā starp Vroclavu un Bielanī Vroclavu, tas ir viens no noslogotākajiem autoceļiem visā Polijā. 28 kilometrus garā posmā no Bielanī Vroclavas līdz Kostomļotiem, Autoceļa 5 maršruts sakrīt ar Automaģistrāli A4. 25 kilometrus garā posmā starp Poznaņu un Komornikiem, Autoceļa 5 maršruts sakrīt ar Automaģistrāli A2.


Zviedru Igaunija

Zviedru Igaunija (, ; 1561-1721) jeb Igaunijas hercogiste () ir literatūrā pieņemts apzīmējums Zviedrijas aizjūras provincei mūsdienu Igaunijas ziemeļu daļā, kas nonāca Zviedrijas valdījumā 1561. gadā, Livonijas kara laikā sabrūkot Livonijas Konfederācijai. Tās teritorijā daļēji ietilpa tagadējais Hījumā apriņķis, Lēnes apriņķis, Harju apriņķis, Jervas apriņķis, Raplas apriņķis, Rietumviru apriņķis un Austrumviru apriņķis. Galvaspilsēta bija Tallina. Galvenie cietokšņi bija Narva, Rakvere, Paide un Hāpsala.


Itāļu neoreālisms

Itāļu neoreālisms ir kinomākslas virziens, kas attīstījās Itālijā laika posmā no 1940. gadu sākuma līdz 1950. gadu sākumam. Terminu "neoreālisms" ieviesa filmu kritiķi četrdesmito gadu sākumā. Scenārists Čezares Dzavatīni (Cesare Zavattini) bija viens no galvenajiem neroreālisma aizsācējiem un teorētiķiem, kurš aicināja režisorus pievērsties reālajai dzīvei, filmēt ikdienišķus notikumus un iedziļināties vienkāršo cilvēku dzīvēs.

Galvenās pamatiezīmes neoreālisma filmās - tās ir filmētas reālajā vidē, bieži tiek izmantoti neprofesionāli aktieri, tajās skarbi un reālistiski tiek attēloti sociāli stāsti, to galvenie varoņi risina ikdienišķas problēmas. Tā bija kā pretošanās pret "Balto telefonu kino" (Telefono Bianco), kas dominēja trīsdesmitajos gados un atdarināja Holivudas kino, koncentrējoties uz buržuāzisko sabiedrību.

Par pirmo itāļu neoreālisma filmu tiek uzskatīta Lukīno Viskonti (Luchino Visconti) 1943. gada filma "Apsēstība" (Ossessione). Nozīmīgākās neoreālisma filmas ir Roberto Roselīni (Roberto Rossellini) 1945. gada filma "Roma – atvērta pilsēta" (Roma, città aperta) un Vitorio De Sikas (Vittorio De Sica) 1948. gada filma "Velosipēdu zagļi" (Ladri di biciclette).

Itāļu neoreālisms tika atzīts pasaulē, to uztvēra kā novatorisku kinomākslas virzienu. Īpašu ievērību itāļu neoreālisms ieguva, kad Roberto Roselīni par savu filmu "Roma - atvērta pilsēta" ieguva galveno balvu Kannu kinofestivālā.

Četrdesmito gadu beigās, kad Itālijā sāka uzlaboties dzīves apstākļi, valdība paziņoja, ka neoreālisma filmas bojā Itālijas reputāciju citu valstu acīs. 1949. gadā izdeva likumu, kas Itālijā ierobežoja filmu izrādīšanu, uzlika cenzūru scenārijiem, kā arī ierobežoja aizdevumu izsniegšanu valdībai nevēlamu filmu veidošanai un ierobežoja to izplatīšanu uz ārvalstīm.


Vikipēdija:Raksti ar visvairāk starpviki pēc tēmas

Šajā lapā ir uzskaitīti raksti pa tēmām pēc starpviki saišu skaita. Uzskaitījumā parādās raksti no attiecīgās angļu valodas Vikipēdijas kategorijas un šis kategorijas nākamo divu vai trīs līmeņu apakškategorijām. Jo vairāk līmeņu apakškategorijas izvēlas, jo logaritmiski palielinās meklētājprogrammas darbības laiks.

Ja ir interese par kādu tēmu, tad ir jāuztaisa jaunas sadaļas nosaukums ar norādi uz angļu (var arī citas valodas) Vikipēdijas kategorijas nosaukumu (padoms! — citu (t.i., no Vikipēdijas angļu valodā atšķirīgas) valodu Vikipēdijās dažkārt nav tik dziļa kategoriju struktūra), un tuvākajā laikā šī sadaļa tiks papildināta ar ierakstiem. Kā paraugs tika izvēlēta tēma par kosmonautiku, kuru varat zemāk apskatīt. Tāpat var lūgt dažādu citu veidu sarakstus, piemēram, "Cik starpviki saišu ir tām lapām, uz kurām ir saite šajā lapā?" (piezīme — vēlams nodrošināt to, ka lapā nav pāradresāciju), "Kurām lapām, kas izmanto šo veidni, ir visvairāk starpvikipēdiju saites?".


Autoceļš 6 (Polija)

|} |} Autoceļš 6 ir viens no galvenajiem Polijas autoceļiem. Tas ir 251 kilometrus garš un savieno Ščecinu, Vācijas pierobežā ar Prušča Gdaņsku. Autoceļš 6 ir arī daļa no Starptautiskā E-ceļu tīkla, autoceļa E28, un ved cauri divām Polijas vojevodistēm: Rietumpomožes un Pomožes vojevodistei. Posmā pie Ščecinas, Autoceļš 6 ir pārbūvēts, lai atbilstu augstākajiem automaģistrāles standartiem un ir pārdēvēts par Automaģistrāli A6. Vēl citos posmos Autoceļš 6 ir pārbūvēts, lai atbilstu zemākās klases automaģistrāles standartiem, šajā vietās tas pārdēvēts par Automaģistrāli S6. Laika gaitā vairāki Autoceļa 6 posma tiks aizstāti ar S6. Autoceļš 6 ir galvenais tranzīta maršruts, kas savieno Ščecinu ar Gdaņsku, Gdiņu un Sopotu.


Neištate Saksijā

Neištate Saksijā () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī.


Detektīvs

Detektīvs (, no — 'atklāju') ir literatūras un kinematogrāfa žanrs, kur tiek aprakstīta vai parādīta kāda mīklaina notikuma izmeklēšana ar mērķi noskaidrot notikuma apstākļus un atklāt noslēpumu. Ierastais notikums, ko izmeklē, ir noziegums, detektīvā apraksta tā izmeklēšanu un vainīgo noskaidrošanu, šajā gadījumā konflikts veidojas, satiekoties taisnīgumam ar likuma pārkāpējiem un parasti noslēdzas ar taisnīguma uzvaru.


Eņģeļi un dēmoni (filma)

Filmas režisors ir Rons Hauards. Filma uzņemta pēc Dena Brauna tāda paša nosaukuma romāna motīviem. Šis ir turpinājums filmai "Da Vinči kods", kaut arī romāns "Eņģeļi un dēmoni" tika izdots vēl pirms romāna "Da Vinči kods".


Karēlija

Karēlija (, , ) ir sena Zviedrijas un Novgorodas, vēlāk Krievijas caristes strīdus teritorija jau kopš 13. gadsimta Somijas krusta kariem. Mūsdienās vēsturiskās Karēlijas teritorija ir sadalīta starp Krievijas Federāciju (Austrumkarēlija, Ziemeļkarēlijas un Dienvidkarēlijas austrumu daļas) un Somiju (tai piegulošās Ziemeļkarēlijas un Dienvidkarēlijas rietumu daļas).


Inmarsat-4A F4

Inmarsat-4A F4 jeb Alphasat ir Apvienotajā Karalistē reģistrēta uzņēmuma Inmarsat sakaru pavadonis. Tas tiek apkalpots sadarbībā ar Eiropas Kosmosa aģentūru (ESA) un nodrošina sakarus klientiem Āfrikā un daļā Eiropas un Āzijas. Orbītā Alphasat tika palaists 2013. gada jūlijā.

Alphasat izgatavoja Thales Alenia Space un Astrium Satellites uz platformas Alphabus bāzes. Šī bija Alphabus pirmā realizācija, un kopā ar komerciālajām sakaru iekārtām tajā ir uzstādīta arī ESA eksperimentāla sakaru aparatūra.

Ģeostacionārajā orbītā Inmarsat-4A F4 izvietots punktā 25° austrumu garuma.

Alphasat 2014. gadā tika izmantots retranslācijas sistēmas European Data Relay System izmēģināšanai, no tālizpētes pavadoņa Sentinel-1A datus pa optisko kanālu sūtot uz Alphasat un tālāk datus pārraidot uz zemes staciju ar Ka joslas kanālu.


Olimpiskais centrs Rēzekne

Olimpiskais centrs Rēzekne ir sporta komplekss, kurš pašlaik tiek celts Rēzeknē. Kompleksā ietilps ledus halle, daudzfunkcionāla sporta zāle, futbola laukums, trenažieru un aerobikas zāles, sportistu viesnīca ar iekšējo un āra peldbaseinu, kā arī vieglatlētikas manēža. Olimpiskā centra tehnisko projektu izstrādā arhitektu birojs SIA "REM PRO". Daudzfunkcionālās zāles un ledus halles komplekss ir iecerēts askētiskā stilā. Katra ēka apvienos divus apjomus, kuri veidoti kā melnā un baltā kontrasts.


Debora Tanena

Debora Tanena (, dzimusi ) ir amerikāņu akadēmiķe un valodniecības profesore Džordžtaunas Universitātē Vašingtonā. Saņēmusi apbalvojumus par savu ieguldījumu Prinstonas Universitātē, darbojusies centrā, kas pētījis cilvēku uzvedības pamatprincipus un ietekmes. Par saviem pētījumiem lasījusi lekcijas daudzās pasaules valstīs, tāpat arī sarakstījusi grāmatas, dažādus rakstus un analīzes par dzimumu atšķirībām saziņā.


Sudrabkaija

Sudrabkaija (Larus argentatus) ir liela auguma kaiju dzimtas (Laridae) jūrasputns. Izdala divas pasugas. Tā ir viena no populārākajām un labāk zināmajām kaijām Eiropā. Tā ligzdo Ziemeļeiropā, Rietumeiropā, Centrāleiropā, Austrumeiropā, Skandināvijā un Baltijā, kā arī Islandē un Britu salās. Daļa populācijas, īpaši tā, kas mājo ziemeļu reģionā, aukstās ziemās migrē dienvidu virzienā, sasniedzot Spānijas piekrasti.


LAMP

LAMP ir programmatūru paka, kas sastāv tikai un vienīgi no brīvām atvērtā pirmkoda programmām un ir paredzēta lielu dinamisku tīmekļa lapu veidošanai. Akronīms LAMP apzīmē pirmos burtus no četrām šīs pakas komponentēm.

Pateicoties atvērtā pirmkoda programmu dabai un katras komponentes stabilai pastāvībai, LAMP pakas programmatūras ir ļoti labi pārbaudītas drošības un veiktspējas ziņā. Kā arī, ir milzīgs skaits pieredzējušu lietotāju un datorekspertu, kuri nepārtraukti piedāvā jaunus pielāgojumus un uzlabojumus. LAMP paka ir pieejama lielākajā daļā Linux distributīvu pakotņu repozitorijos, tādējādi jebkurš šīs operētājsistēmas lietotājs to var ātri un ērti lejupielādēt un uzstādīt savā datorā. Tas viss padara LAMP par primāro izvēli gan tīmekļa lapu veidošanas iesācejiem, gan profesionāļiem un nopietniem uzņēmumiem.


Dāņu Igaunija

Dāņu Igaunija (; 1219-1346) jeb Igaunijas hercogiste () ir literatūrā pieņemts apzīmējums teritorijai Igaunijas ziemeļu daļā, kas nonāca Dānijas valdījumā Livonijas krusta karu laikā 1219. gadā. Teritorijā daļēji ietilpa Rēveles, Harijas un Viruzemes provinces apmēram 12 000 km² platībā (tagadējais Harju apriņķis, Raplas apriņķis, Rietumviru apriņķis un Austrumviru apriņķis). Galvaspilsēta bija Tallina, galvenie cietokšņi bija Narva un Rakvere.

Tallinas Doma baznīcā rezidēja Lundas arhibīskapiem pakļauti Tallinas bīskapi, kurus iecēla Dānijas karaļi.


Haplogrupa

Haplogrupa (no , haploûs, "viens, vienkāršs") molekulārajā evolūcijā ir līdzīgu haplotipu grupa, kurai ir kopējs sencis, esot vienādai viena nukleotīda polimorfisma (VNP) mutācijai visos haplotipos. Haplogrupas apzīmē ar alfabēta burtiem, papildinot ar skaitļu un burtu kombinācijām, piemēram, R1c1.

Cilvēka ģenētikā biežāk pētītās haplogrupas ir Y-hromosomas (Y-DNS) haplogrupas un mitohondriālās DNS (mtDNS) haplogrupas. Y-DNS tiek nodota pa tēva līniju (no tēva dēliem), bet mtDNS tiek nodota pa mātes līniju (no mātes abu dzimumu bērniem). Ar tām nenotiek rekombinācija, tādējādi Y-DNS un mtDNS izmaiņas notiek tikai mutāciju veidā.


Peikstuļnīcas-Salas purvs

Peikstuļnīcas-Salas purvs ir zemais purvs, kurš administratīvi ietilpst Ludzas, Rēzeknes un Balvu novados. Tas veidojies Ičas un tās pieteku palienēs. Purvs sastāv no vairākām daļām — Peikstuļnīcas (~3220 ha), Salnavas (~1780 ha), Francsalas (~470 ha) un Soloviču purvs (~150 ha).


Uguntiņa

TDA "Uguntiņa" ir Rīgas Skolēnu pils tautas deju ansamblis, kas dibināts 1948. gadā, dibinātāja Audiona Līventāle. "Uguntiņā" dejo apmēram 200 bērni un jaunieši, vecumā no 5-25 gadiem. Uguntiņa ir viena no populārākajiem, tradīcijām bagātākajiem, A grupas deju kolektīviem valstī. Kopš 1963. gada TDA "Uguntiņa" regulāri uzstājas ar koncertiem Latvijas Nacionālajā operā, Latvijas Nacionalājā teātrī, piedalās arī Vispārējos latviešu Dziesmu un Deju svētkos, festivālos un deju konkursos gan Latvijā, gan ārzemēs. "Uguntiņa" ir pārstāvējusi Latviju, gūstot lielus panākumus, Krievijā, Polijā, Vācijā, Bulgārijā, Dienvidslāvijā, Somijā, Zviedrijā, Austrijā, Anglijā, Francijā, Čehijā, Dānijā, Turcijā, Norvēģijā, Spānijā, Portugālē, Slovākijā, Serbijā, Bulgārijā un Lietuvā uzstājoties ar latviešu un cittautu dejām.


Frisbijs

Frisbijs ir aktīvs bezkontakta sporta veids ar frisbija disku, ko dēvē arī par "lidojošo šķīvīti". Ir dažādi frisbija veidi, kā arī dažādi frisbija disku paveidi, taču Latvijā visplašāk pazīstams ir Altimet-frisbijs (Ultimate-frisbee), ko Latvijā sauc vienkārši par frisbiju. Frisbiju uzskata par unikālu sporta veidu, jo tajā netiek izmantoti tiesneši, un spēle balstās uz cieņu gan spēles, gan spēlētāju ziņā.


Euroscola

Projekts Euroscola ir iespēja skolām uzzināt par Eiropas integrāciju, pašiem skolēniem to piedzīvojot. Skolēniem no 28 Eiropas Savienības dalībvalstīm tiek dota iespēja uz vienu dienu kļūt par Eiropas Parlamenta deputātiem Parlamenta telpās Strasbūrā, Francijā. Tas tiek organizēts 20 reizes gadā.


17. Vidzemes policijas bataljons

17. Vidzemes policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu 25. Abavas bataljonā 1943. gada maijā.


Nokia E90 Communicator

Nokia E90 Communicator bija Somijas uzņēmuma Nokia 3G viedtālrunis, pēdējais no Communicator sērijas. Izlaists 2007. gadā.

Aparāts no ārpuses bija kā parasts telefons, bet atvērtā veidā ar to varēja darboties kā ar datoru, kuram bija QWERTY tastatūra un otrs liels LCD displejs. Papildus citām iepriekšējo Communicator iespējām, E90 atbalstīja 3G UMTS/HSDPA datu pārraides protokolu un integrētu GPS.

Aparāts apgādāts ar ARM11 OMAP procesoru, kas darbojās 330 MHz frekvencē. Tam bija 128 MB atmiņa. Telefonā varēja ievietot microSD atmiņas karti. Operētājsistēma bija S60, kas veidota uz Symbian bāzes.

Nokia E90 Communicator priekštecis bija Nokia 9500 Communicator.


Tules sala

Tules sala () vai Morela sala () ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos. Administratīvi sala ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojies arhipelāga dienvidrietumos Dienvidu Tules salu grupā, Sanlesmesa šaurums un Duglasa šaurums to atdala no Kuka salas austrumos. Sala ir daļēji erodējis stratovulkāns, salas centrā ir ap 60 m dziļš krāteris.

Salu 1775. gadā atklāja britu jūrasbraucēja Džeimsa Kuka ekspedīcija, pie kam Dienvidu Tules salu grupa tika atzīmēta kopā, jo nebija iespējams veikt to sīkāku izpēti. Salu atsevišķo statusu 1819. gadā precizēja Krievijas ekspedīcija jūrasbraucēja Fabiāna fon Belinshauzena vadībā, Tules salas nosaukumu atvasinot no salu grupas nosaukuma. 1823. gada februārī salas piekrasti apsekoja amerikāņu jūrasbraucējs un roņu mednieks Bendžamins Morels ar kuģi Wasp, kuram par godu dots otrais salas nosaukums.

No 1955. gada janvāra līdz 1956. gada sākumam salā darbojās argentīniešu vasaras polārstacija Tenjente Eskivela, bet no 1976. gada līdz 1982. gadam — vissezonu stacija Korveta Urugvaja.


Itālijas futbola čempionāta B sērija

Itālijas futbola čempionāta B sērija jeb Serie B (oficiāli Lega Calcio Serie B) ir otra spēcīgākā profesionālā futbola līga Itālijā. Kopumā, šajā līgā spēlē 20 komandas. Nereti šo līgu sauc arī par "cadetti", kas tulkojumā nozīmē "juniori".


Korveta Urugvaja

Korveta Urugvaja () bija Argentīnas vissezonas polārstacija Dienvidsendviču salās Subantarktikā. Izvietota Tules salas dienvidaustrumos Korvetas Urugvajas pussalas ziemeļu krastā pie Kalderas līča. Izveidota 1976. gada novembrī un oficiāli atklāta 1977. gada 18. martā. Nosaukta par godu Argentīnas Kara flotes korvetei Uruguay, kas 20. gadsimta sākumā veica vairākas glābšanas (Oto Nordenšelda ekspedīcija) un atbalsta (Žana Batista Šarko ekspedīcija) operācijas Antarktikā, bet vēlāk tika izmantots pirmās Argentīnas polārstacijas Orkadasas izveidē un apgādē. Stacija piederēja Argentīnas kara flotei un galvenās izpētes jomas bija meteoroloģija, okeanogrāfija un glacioloģija.

Folklendu kara laikā polārstacija tika izmantota kā atbalsta punkts argentīniešu uzbrukumam Dienviddžordžijas salai. 1982. gada 20. jūnijā britu spēki ieņēma polārstaciju un piespieda argentīniešus to pamest. 1982. gada decembrī britu kara flotes patruļkuģis Hecate staciju sabombardēja, pēc tam, kad atklāja, ka stacijas mastā atkal uzvilkts Argentīnas karogs.


Supermoto

Supermoto ir motosporta veids, kas ietver sevī braukšanu pa dažāda tipa seguma trases daļām. Supermoto iedalās sporta un ielas moto klasēs. Ar sporta motociklu ir iespējams braukt tikai trasēs, savukārt ielas supermoto ir paredzēts braukšanai satiksmē, tas ir aprīkots ar visu nepieciešamo, lai izietu tehnisko apskati. Supermoto sākotnēji bija tikai kā zvaigžņu šovs, kur labākie braucēji no dažādākajiem motocikla veidiem pārkāpj uz supermoto un mērojas saviem spēkiem speciāli izveidotā trasē. Šobrīd supermoto ir pieejams pilnīgi visiem, kam ir pietiekoši līdzekļi un finanses.

Sacensības parasti notiek kartingu trasēs vai arī sporta trasēs, kur ir pieejama arī offroad sekcija. Lielākā daļa supermoto trases sastāv no 50-75% asfalta, atlikušo daļu sastāda zemes posms. Grants posms parasti tiek veidots motokrosa stilā, ar tramplīniem, virāžām, apkārt saliktiem mīkstiem spilveniem, kas pasargā braucējus no traumām. Šis sporta veids ir ļoti fleksibls, trasi var uzbūvēt jebkur, kur ir kaut vai mazs asfalta posms un smilšu kalni. Supermoto sacensības ļoti veiksmīgi norisinās arī pilsētu centros, kur trase tiek veidota pa slēgtām pilsētas ielām.

Supermoto motocikli vienkāršā valodā runājot ir krosa/enduro motocikli ar šosejas riepām, slikiem. Parasti bez šosejas riepām motocikliem tiek veikti daudzi tehniskie uzlabojumi, bet ir iespēja arī braukt tikai uzliekot šosejas riteņus. Braucēji valkā kombinezonus, garus zābakus un krosa ķiveri. Ir arī iespējams braukt motokrosa ekipējumā. Lielākoties daudz kas ir aizgūts no motokrosa un abi sporta veidi ir savā starpā ļoti saistīti. Atšķirībā no citiem motosporta veidiem supermoto uzsvars vairāk tiek likts uz precīzu trajektoriju izbraukšanu un ātrums nav tik liels kā šosejas braukšanā. Ļoti lielas priekšrocības ir motokrosa braucējiem, kas zina pareizās trajektorijas un spēj tās ātri izbraukt.


Fēlikss Circenis

Fēlikss Circenis (, Vaiņode — ) bija Latvijas pedagogs, vieglatlēts, šahists, viens no biatlona aizsācējiem Latvijā.


19. Latgales policijas bataljons

19. Latgales policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 8. februārī ar iekļaušanu 2. latviešu SS brīvprātīgo brigādē kā 42. pulka II bataljons.


21. Liepājas policijas bataljons

21. Liepājas policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 8. februārī ar iekļaušanu 2. latviešu SS brīvprātīgo brigādē kā 42. pulka I bataljons.


Half Japanese

Sonic Youth ir amerikāņu rokgrupa no Uniontowns, Mērilendas. Tā ir izveidota 1975. gadā. Pašlaik grupas sastāvā spēlē Jad Fair (vokāls, elektriskā ģitāra), David Fair (vokāls, elektriskā ģitāra), Jason Willett (vokāls, elektriskā ģitāra), Gilles Reider (bungas), John Sluggett (basģitāra, elektriskā ģitāra).

Grupa agrīnajos darbības gados tika asociēta ar Ņujorkas No Wave mākslas kustību. Tā tiek arī uzskatīta par viena no pirmajām ASV trokšņu roka grupām.

Half Japanese ir ietekmējušies no ļoti dažādiem mūziķiem, tai skaitā avangarda mūzikas komponista The Shaggs un protopanka mūziķes Jonathan Richman. Grupa ir pārņēmusi hārdkora do it yourself ētikas sistēmu.


24. Talsu policijas bataljons

24. Talsu policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 8. februārī ar iekļaušanu 2. latviešu SS brīvprātīgo brigādē kā 43. pulka I bataljons.


Autoceļš 7 (Polija)

|} |} Autoceļš 7 ir viens no galvenajiem Polijas autoceļiem. Tas ir 776 kilometrus garš un savieno Žukovo ar Čižni Slovākijas pierobežā. Autoceļš 7 ir arī daļa no Starptautiskā E-ceļu tīkla, autoceļa E77 un E28, un ved cauri piecām Polijas vojevodistēm: Pomožes, Varmijas-Mazūrijas, Mazovijas, Sventokšiskas un Mazpolijas vojevodistei. Šobrīd, vairākos posmos Autoceļa 7 vietā ir izbūvēta Automaģistrāle S7. Laika gaitā plānots visu Autoceļa 7 maršrutu aizstāt ar S7. Posms starp Krakovu un Zakopani bieži tiek dēvēts par Zakopianka. Īsā posmā pie Krakovas, autoceļš seko Automaģistrāles A4 maršrutam. Līdz 2007. gadam Autoceļš 7 bija visbīstamākais autoceļš visā Polijā. 2007. gadā uz autoceļa notika 765 CSN, ar 170 mirušajiem un 1157 cietušajiem. Kopš šī gada negadījumu skaits ir krities, un katru gadu samazinās. Dažviet Autoceļš 7 seko pirms-kara vācu Reichsstraße 128 and 130.


Edvards Jillins

Edvards Oto Vilhelms Jillins (Edvard Otto Vilhelm Gylling, dzimis 1881. gada 30. novembrī, miris 1938. gada 14. jūnijā) bija Somijas sociāldemokrātu politiķis, vēlāk bija vadošos amatos padomju Karēlijā.


Kāsla metode

"Kāsla metode" () ir ASV noziegumu izmeklēšanas komēdijdrāmas seriāls, kura autors ir Endrū Marlovs. Seriālu ASV no līdz pārraidīja ABC televīzijas kanāls.

Seriāls ir par Ņujorkas policijas detektīvi Keitu Beketu un romānu rakstnieku Ričardu Kāslu. Viņi kopā izmeklē dažādus neparastus noziegumus, kas tiek pastrādāti Ņujorkā. Seriālam kopumā iznāca 8 sezonas (173 sērijas). Galvenās lomas tajā atveido Natans Filjons, Stana Katiča, Sūzena Salivana, Molija Kvinna, Džons Huertass, Tamala Džonsa, Sīmuss Divers, Rubens Santjago-Hadsons, Penija Džonsone Džeralda.

Latvijā to rādīja TV3 un TV3 Life.


Anna Dagda

Anna Dagda, īstā vārdā Olga Taube (dzimusi 1915. gada 22. janvārī Aizputē, mirusi 1996. gada 27. februārī Stokholmā), bija latviešu dzejniece un kritiķe. Viena no 1944. gada 17. marta Latvijas Centrālās padomes memoranda parakstītājām.


Latviešu dzeja

Latviešu dzeja ir nozīmīga latviešu rakstniecības vēstures sastāvdaļa kopš 19. gadsimta otrās puses, daudzi dzejnieki bijuši nacionāli nozīmīgi publicisti un politiski darbinieki.


Stensbijas līgums

Stensbijas līgums (, ) bija 1238. gada 7. jūnijā Dānijas pilsētā Stensbijā noslēgts izlīgums starp Vācu ordeņa Livonijas atzara (Livonijas ordeņa) mestru Hermani Balki un Dānijas karali Valdemāru II. Pēc līguma nosacījumiem Dānija atguva Zobenbrāļu ordeņa 1227. gadā iekarotās Rēveles, Harijas un Virijas zemes apmēram 12 000 km² platībā. Livonijas ordenis saglabāja tiesības uz Jervas zemi.


Tallinas bīskapi

Tallinas bīskapi bija Dāņu Igaunijas teritorijā jeb Rēveles bīskapijā () rezidējošie Romas katoļu baznīcas bīskapi, kurus kopš 1240. gada iecēla Dānijas karaļi. Pēc tam, kad Dānijas karalis Valdemārs IV Igaunijas ziemeļdaļu pārdeva Livonijas ordenim, Tallinas bīskapi no 1374. gada nomināli pakļāvās Rīgas arhibīskapiem, bet reāli bija pilnīgi atkarīgi no Livonijas ordeņa. Pēdējais Tallinas bīskaps Morics Vrangelis atteicās no bīskapa tiesībām par labu Dānijas princim Magnusam.


GX1

GX1 (sākotnēji Inmarsat-5 F1) ir Apvienotajā Karalistē reģistrēta uzņēmuma Inmarsat piektās paaudzes Global Xpress pirmais sakaru pavadonis. Tas paredzēts sakaru nodrošināšanai klientiem Eiropā, Tuvajos Austrumos, Āfrikā un Āzijā. Orbītā pavadonis tika palaists 2013. gada decembrī.

Inmarsat-5 F1 izgatavoja ASV uzņēmums Boeing Satellite Systems uz platformas BSS-702HP bāzes. Tā izmēri ir 6,98 х 3,21 х 3,676 m. Pavadonis apgādāts ar ksenona jonu dzinējsistēmu orbitālā stāvokļa uzturēšanai.

Ģeostacionārajā orbītā Inmarsat-5 F1 tika izvietots punktā 62,6° austrumu garuma. Komerciālos pakalpojumus tas sāka sniegt 2014. gada 1. jūlijā.


Mammu, es tevi mīlu

"Mammu, es tevi mīlu" ir 2013. gada latviešu drāmas filma, kuras režisors ir Jānis Nords.

Filma ir par trīspadsmit gadus vecu puisi Raimondu un viņa māti. Filmas pirmizrāde notika Berlīnes kinofestivālā, Latvijā — .

"Mammu, es tevi mīlu" ir saņēmusi vairākus apbalvojumus, tai skaitā Berlīnes kinofestivāla Starptautiskās žūrijas balvu kā labākā pilnmetrāžas spēlfilma. Tāpat tā ir ieguvusi balvas citos kinofestivālos Eiropā, ASV, Āzijā. "Mammu, es tevi mīlu" bija Latvijas nominācija Amerikas Kinoakadēmijas balvai nominācijā "Labākā filma svešvalodā".


Nokia 1610

Nokia 1610 bija Somijas uzņēmuma Nokia mobilais telefons, kas darbojās GSM 900 tīklā. Izlaists 1996. gadā.

Modelim bija monohroms displejs, kurā varēja parādīt divas teksta rindas. Telefonā izmantoja kredītkartes lieluma SIM karti. Nokia 1610 izmantoja NiMH akumulatoru ar ietilpību 600 mAh, bet to varēja nomainīt pret ietilpīgāku akumulatoru ar ietilpību 1200 mAh. Sākotnējā 1610 versijā nebija paredzēta īsziņu sūtīšanas iespēja, jo tajā laikā tā netika uzskatīta par svarīgu funkciju. Vēlāk SMS funkcija tika iekļauta, un šos modeļus apzīmēja kā 1610 Plus.


Maiks Komodors

Maikls Komodors (; dzimis ) ir bijušais kanādiešu hokejists, aizsargs. Karjeras lielāko daļu aizvadījis Nacionālās hokeja līgas klubos Ņūdžersijas "Devils", Kalgari "Flames", Karolīnas "Hurricanes", Otavas "Senators", Kolumbusas "Blue Jackets", Detroitas "Red Wings" un Tampabejas "Lightning". Kopā NHL aizvadījis 484 spēles, 2006. gadā kopā ar "Hurricanes" izcīnot Stenlija kausu. Kanādas hokeja izlases rindās kļuvis par 2007. gada Pasaules čempionu.


2014. gada Latvijas čempionāts šahā

2014. gada Latvijas šaha čempionāts - Latvijas šaha čempionāts vīriešiem un sievietēm, kas notika no 29. aprīļa līdz 5. maijam 2014. gadā Rīgā Latvijas Investīciju un attīstības aģentūras telpās (Pērses iela 2, 2. stāvs).


Envers Ļisins

Envers Ļisins (; dzimis ) ir krievu hokejists, malējais uzbrucējs. Pašlaik (2018) Ļisins spēlē KHL komandā Novosibirskas "Sibirj".


Normālais sadalījums

Normālais sadalījums jeb Gausa sadalījums ir viens no nepārtrauktiem varbūtību sadalījumiem. Piemēram, daudzu cilvēku kārtotā eksāmena atzīmes ir sadalītas normāli. Normālajam sadalījumam ir milzīga nozīme statistikā, tāpat tas tiek izmantots dabas zinātnēs un sociālajās zinātnēs, kur reālo gadījuma lielumu sadalījumi nav zināmi.

Normālais sadalījums ir ļoti noderīgs centrālo robežteorēmu dēļ, kas apgalvo, ka gadījuma lielumam sadalījums ir tuvs normālajam sadalījumam, ja tas ir vairāku citu savstarpēji neatkarīgu gadījuma lielumu summa. Normālais sadalījums dažkārt tiek saukts arī par zvanveida līkni, tomēr zvanveida formas sadalījums ir vairākiem sadalījumiem, piemēram, Košī un Stjūdenta.

Ja gadījuma lielums ir sadalīts normāli, tad to pieraksta kā \mathcal{N}(\mu,\,\sigma^2). Parametrs μ ir matemātiskā cerība, kas normālajam sadalījumam ir arī moda un mediāna. Parametrs blīvuma funkcijā σ ir standartnovirze, līdz ar to ir dispersija. Normālais sadalījums ir simetrisks attiecībā pret matemātisko cerību un ir nenegatīvs visā reālo skaitļu apgabalā.

Ja un , tad sadalījums tiek saukts par standartizēto normālo sadalījumu.

Pilnīgi ideāls normālais sadalījums ir iespējams tikai teorētiski. Tādēļ parasti runā par atbilstību tam ar kādu noteiktu varbūtību, kas nozīmē pieļaujamās nobīdes no ideāla. To nosaka pēc asimetrijas un ekscesa koeficienta.


Rustams Begovs

Rustams Begovs (dzimis Olainē) ir Latvijas hokejists, uzbrucējs. Pašlaik (2022) spēlē Vācijas 3. līgas komandā Herforder EV.


Derons Kvints

Derons Kvints (; dzimis ) ir bijušais amerikāņu hokejists, aizsargs. Pēdējais klubs kurā spēlēja bija Vācijas hokeja līgas klubs HK Minhene.


Kriss Lī

Kriss Lī (; dzimis ) ir bijušais kanādiešu hokejists, aizsargs. Karjeras otrajā pusē piecas sezonas aizvadīja Kontinentālās hokeja līgas klubā Magņitogorskas "Metallurg", divas reizes izcīnot Gagarina kausu. Kanādas hokeja izlases rindās izcīnījis olimpisko spēļu bronzas medaļu un pasaules čempionāta sudraba medaļu.


CBERS-3

CBERS-3 jeb Ziyuan I-03 bija Ķīnas un Brazīlijas kopējās Zemes tālizpētes programmas CBERS pavadonis, kurš zaudēts nesējraķetes avārijā 2013. gada decembrī. To bija paredzēts ievadīt solārsinhronā orbītā.

Pavadoni izgatavojusi Ķīnas Kosmosa tehnoloģiju akadēmija sadarbībā ar Brazīliju.


Piltenes bruņniecība

Piltenes bruņniecība () bija no 1717. līdz 1819. gadam pastāvoša Piltenes apgabala dižciltīgo dzimtu korporācija, kas pēc 1819. gada veidoja daļu no Kurzemes bruņniecības.


Nokia 1011

Nokia 1011 bija Somijas uzņēmuma Nokia GSM pirmais masu produkcijas mobilais telefons. Tas izlaists 1992. gada 10. novembrī. Telefons tika tirgots arī ar nosaukumu Mobira Cityman 2000.

Telefona ārējais izskats bija bāzēts uz analogo modeli Nokia 101. Nokia 1011 bija ārēja izvelkama antena, tam bija monohroms displejs, kurā varēja parādīt divas teksta rindas. Aparāta izmēri bija 195 x 60 x 45 mm un masa 495 g. Telefonā varēja saņemt īsziņas.

Nokia 1011 tika izlaists līdz 1994. gadam, kad to nomainīja Nokia 2110 .


Kuka sala

Kuka sala () ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos. Administratīvi sala ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojusies arhipelāga dienvidrietumos Dienvidu Tules salu grupā. Sanlesmesa šaurums un Duglasa šaurums to atdala no Tules salas rietumos, bet Morisa šaurums — no Belinshauzena salas ziemeļaustrumos. Sala tiek uzskatīta par aktīvu vulkānu, lai arī dokumentētas vulkāniskās aktivitātes nav novērotas.

Salu, domājams, 1775. gada 31. janvārī pirmie ieraudzīja britu jūrasbraucēja Džeimsa Kuka ekspedīcijas dalībnieki, pie kam Dienvidu Tules salu grupa tika atzīmēta kopā, jo nebija iespējams veikt to detalizētu izpēti. Salas atsevišķo statusu 1819. gadā precizēja Krievijas ekspedīcija jūrasbraucēja Fabiāna fon Belinshauzena vadībā un salu nosauca pirmatklājēja Kuka vārdā. Salas krasti ir stāvi un nepieejami, pirmie cilvēki krastā izsēdās ar helikoptera palīdzību tikai 1962. gadā.


Nokia 2160

Nokia 2160 bija pasaulē pirmais divu sistēmu mobilais telefons, kas varēja darboties gan ciparu D-AMPS gan analogajā AMPS tīklā. To ražoja Somijas uzņēmuma Nokia un tika izlaists 1996. gadā.

Nokia 2160 bija ārēja antena, tam bija monohroms displejs, kurā varēja parādīt trīs teksta rindas ar 10 simboliem rindā. Aparāta izmēri bija 139 x 55 x 25 mm un masa 224 g. Telefonā varēja saņemt īsziņas. To varēja pieslēgt datoram ar PCMCIA karti.


Belinshauzena sala

Belinshauzena sala () ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos. Administratīvi sala ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojies arhipelāga dienvidrietumos Dienvidu Tules salu grupā, Morisa šaurums to atdala no Kuka salas dienvidrietumos, bet Forstera šaurums — no Bristola salas ziemeļaustrumos. Sala ir aktīvs vulkāns, tās centrā krāteris ap 500 m diametrā. Novērotas fumarolas. Pēdējais izvirdums datēts starp 1964. un 1986. gadu.

Salu, domājams, 1775. gada 31. janvārī pirmie ieraudzīja britu jūrasbraucēja Džeimsa Kuka ekspedīcija, pie kam Diemvidu Tules salu grupa tika atzīmēta kopā, jo nebija iespējams veikt to detālu izpēti. Salas atsevišķo statusu 1819. gadā precizēja Krievijas ekspedīcija jūrasbraucēja Fabiāna fon Belinshauzena vadībā. Salu nokartēja un Belinshauzena vārdu tai piešķīra Discovery II ekspedīcija 1930. gadā. Pirmā izkāpšana krastā 1962. gadā ar helikopteru no kuģa HMS Protector.


Pirna

Pirna () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķa centrs pie Vēzenicas upes ietekas Elbā uz dienvidaustrumiem no Drēzdenes.


Vladimirs Akopjans

Vladimirs Akopjans (; dzimis , Baku) ir Armēnijas starptautiskais lielmeistars šahā (1991), kas kopš 2021. gada nogales pārstāv ASV.


Arturs Jusupovs

Arturs Jusupovs (; ; dzimis , Maskavā) ir Krievijā dzimis Vācijas starptautiskais lielmeistars šahā (1980).


Dienvidu Tules salas

Dienvidu Tules salas () ir neapdzīvotu vulkānisku salu grupa Atlantijas okeāna dienvidos Dienvidsendviču salu arhipelāgā. Sastāv no trim galvenajām salām — Kuka salas, Tules salas un Belinshauzena salas, un vairākām sīkām saliņām un klintīm. No ziemeļaustrumos esošās Bristola salas tās atdala Fostera šaurums. Visas trīs salas tiek uzskatītas par aktīviem vulkāniem, kas, iespējams, agrāk bijusi vienota zemes masa. Duglasa šaurums starp Kuka un Tules salām ir applūdusi vulkāna kaldera, vēl viena applūdusi kaldera ir dienvidos no Morisa šauruma Kuka salas austrumu piekrastē.


Čans Sontheks

Čans Sontheks (, dzimis , miris ) bija augsta ranga Ziemeļkorejas valsts un partijas darbinieks. Viņš bija Ziemeļkorejas valsts vadītāja Kima Čenira svainis (māsas Kimas Kjonhijas vīrs), taču viņa dēla, nākamā līdera Kima Čonina valdīšanas laikā krita nežēlastībā un tika sodīts ar nāvessodu.

Studējis Kima Irsena universitātē Phenjanā, kā arī Maskavas Valsts universitātē. Pēc atgriešanās no studijām Maskavā apprecēja valsts vadītāja Kima Irsena meitu Kimu Kjonhiju. Viņas brāļa Kima Čenira valdīšanas laikā Čans Sontheks ieņēma augstus amatus Ziemeļkorejas valsts un valdošās Korejas Strādnieku partijas struktūrās. Kopš 2009. gada bija Ziemeļkorejas Aizsardzības komitejas priekšsēdētāja vietnieks, kas pēc būtības ir otrais augstākais amats valstī.

2013. gada decembrī tika atbrīvots no visiem amatiem, arestēts, kā iemeslus minot korupciju, narkotiku lietošanu, necienīgas attiecības ar sievietēm, aizraušanos ar azartspēlēm un citu likumu pārkāpšanu. Šāda detāla sabiedrības informēšana par aresta iemesliem un pat aresta brīža fotoattēlu publiskošana ir bezprecedenta gadījums KTDR vēsturē. 12. decembrī kara tribunāls apvainoja Čanu Sontheku mēģinājumā gāzt pastāvošo valsts iekārtu un piesprieda viņam nāvessodu, kas tai pašā dienā arī tika izpildīts.


25. Abavas policijas bataljons

25. Abavas policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1944. gada 7. februārī ar iekļaušanu 2. Liepājas latviešu brīvprātīgo policijas pulkā.


Tule

Tule (, ) ir leģendāra sala vai zeme Eiropas ziemeļos, ko pirmais aprakstījis Senās Grieķijas ceļotājs Pītejs (ap 380—310 p.m.ē.) savā sacerējumā «Par Okeānu» (Περί τού Ωκεανού). Pīteja sacerējums nav saglabājies, bet jau vairāki viņa laikabiedri apšaubīja tādas zemes pastāvēšanu. Viduslaikos Tules nosaukums dažādos laikos attiecināts uz daļu Britānijas, Skandināvijas, Jitlandes, Fēru, Šetlendas, Hebridu salām, Islandi, Grenlandi un pat Sāmsalu.


Epiderma

Epiderma ( — 'virs', 'uz' + δέρμα — 'āda') ir ādas virsējais slānis, kas pieder pie segaudu jeb epitēlijaudu grupas. Tā ir 0,01 mm bieza, un to veido plāna lipīdu kārta. Epiderma ir veidota no blīvi novietotām šūnām, kas aizsargā ķermeni no invāzijām un infekcijām, kā arī palīdz saglabāt ķermeņa mitrumu. Epiderma spēj gan absorbēt, gan sekretēt dažādas vielas.

Epiderma sastāv no vairākām dzīvu šūnu kārtām, kuras savukārt klāj atmirušu šūnu kārtiņa. Šī kārtiņa, rodoties jaunām šūnām, nemitīgi aug. Šūnas mūžs ir īss — 3 līdz 4 nedēļas. Dzīvo šūnu zemākās kārtas baro kapilāri, bet virsējām, atmirušajām šūnām, lai tās uzturētu veselīgas un gludas, nepieciešams tikai ūdens. Epidermas sastāvā ir pigmenti, kas nosaka ādas krāsu. Dažādās ķermeņa vietās epidermas biezums ir dažāds. Epidermā atrodas arī ādas pigments melanīns, kas absorbē saules ultravioletos starus un pasargā ķermeni no to kaitīgās iedarbības. Ultravioleto staru ietekmē pastiprinās pigmenta veidošanās ādā un tā kļūst tumšāka jeb iedeg.


Mirdza Ābola

Mirdza Ābola (dzimusi Jaunvalka, 1923—2007) bija latviešu literatūrzinātniece un valodniece, tulkotāja, baltkrievu valodas speciāliste.


Ērika Ferda

Ērika Ferda (dzimusi Baku, mirusi Rīgā) bija latviešu aktrise un teātra pedagoģe.

Dzimusi Baku Liepājas teātra aktiera un režisora Jūlija Ferdas ģimenē. Mācījusies Nacionālās operas baletskolā (1930—1935), beigusi Zeltmata Latvju dramatiskos kursus (1936). No 1937. gada 19. aprīļa Ērika Ferda bija Dailes teātra aktrise, tur 60 darba gados tika nospēlējusi 136 lomas, no kurām lielākā daļa bija komiskie tēli. Filmējusies no 1956. gada.

Kopš 1945. gada Ērika Ferda Dailes teātrī strādāja arī kā kustību režisore, veidojusi vismaz 70 izrādes (pirmā izrāde - Andreja Upīša "Spartaks"). No 1946. gada strādāja par pedaģoģi Dailes teātra studijās, kā arī Valsts konservatorijā. Par skatuves kustību sarakstījusi grāmatu "Topoša aktiera ķermeņa kultūra" (LVI, 1968).

1997. gadā Ērikai Ferdai piešķirts Triju Zvaigžņu ordenis.


Ašebergi

Fon Ašebergi () ir sena vācbaltiešu dzimta, kas bija ieceļojusi Latvijā krusta karu laikā 15. gadsimtā un vēlāk izplatījusies arī Zviedrijā un Krievijā.


Štatvēlene

Štatvēlene () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī Saksijas Šveices apvidū Elbas upes labajā krastā. Pilsētā atrodas prāmis pār Elbas upi.


Miranda (pavadonis)

Miranda, arī Urāns V, ir Urāna pavadonis. Tas ir četrpadsmitais pavadonis pēc kārtas, skaitot no Urāna.


Neuzbrukšanas līgums starp Latviju un Vāciju

Latvijas-Vācijas neuzbrukšanas līgums () bija starptautisks līgums starp Latviju un Vāciju, ko 1939. gada 7. jūnijā Berlīnē parakstīja Latvijas Ārlietu ministrs Vilhelms Munters un Vācijas Ārlietu valstsministrs Joahims fon Ribentrops.

Sakarā ar Igaunijas un Latvijas agrāk noslēgtajiem līgumiem par savstarpējo sadarbību, vienlaicīgi Berlīnē parakstīja arī Igaunijas-Vācijas neuzbrukšanas līgumu.

Neuzbrukšanas līgums bija spēkā 10 gadus ar neierobežotiem pagarinājumiem ik pa 10 gadiem, ja abas puses neiebilst.

Tomēr 1939. gada augustā, vienojoties ar PSRS par teritoriju pārdali, Vācija pārkāpa šo līgumu un nodrošināja PSRS iebrukumu Latvijas teritorijā.


Andrejs Pildegovičs

Andrejs Pildegovičs (1971) ir latviešu valsts darbinieks, diplomāts, ierēdnis un austrumu valodu speciālists. Latvijas pastāvīgais pārstāvis ANO (2018).


Tārante

Tārante () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī uz rietumiem no Drēzdenes.


Autoceļš 8 (Polija)

|} |} Autoceļš 8 ir viens no galvenajiem Polijas autoceļiem. Tas ir 831 kilometru garš un savieno Kudovazdroju, Čehijas pierobežā ar Budzisko, Lietuvas pierobežā. Autoceļš 8 ir arī daļa no Starptautiskā E-ceļu tīkla, autoceļa E67, un ved cauri piecām Polijas vojevodistēm: Podlases, Mazovijas, Lodzas, Lielpolijas un Lejassilēzijas vojevodistei. Autoceļš ir daļa no Via Baltica autoceļa.

Posmā pie Vroclavas, Autoceļš 8 atbilst augstākajiem automaģistrāles standartiem un ir pārdēvēts par Automaģistrāli A8, par alternatīvu A8 var izmantot Autoceļu 98. Posmā no Vroclavas līdz Bjalistokai, vairākos Autoceļa 8 posmos ir izbūvēta Automaģistrāle S8, laika gaitā plānots visā šajā posmā Autoceļu 8 aizstāt ar Automaģistrāli S8. Autoceļš 8 ir garākais Autoceļš Polijā.


20-E. Rīgas policijas bataljons

20-E. Rīgas policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1944. gada 19. novembrī ar iekļaušanu 1. Rīgas latviešu brīvprātīgo policijas pulkā kā IV bataljons.


18. Kurzemes policijas bataljons

18. Kurzemes policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 1. jūnijā ar iekļaušanu 2. latviešu SS brīvprātīgo brigādē kā 43. pulka II bataljons.


Vilsdrufa

Vilsdrufa () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī uz rietumiem no Drēzdenes.


CASSIOPE

CASSIOPE ir Kanādas uzņēmuma MacDonald, Dettwiler and Associates (MDA) un Kanādas kosmosa aģentūras eksperimentāls pavadonis. Kosmiskais aparāts eliptiskā polārā orbītā palaists 2013. gada septembrī.

Pavadonī iebūvēta komerciāla sakaru sistēma Cascade, kā arī zinātnisku eksperimentu pakete e-POP (enhanced Polar Outflow Probe). No šo nosaukumu kombinācijas izveidots nosaukums CASSIOPE (CAscade, SmallSat and IOnospheric Polar Explorer).


Pagaidu līgums par sakaru atjaunošanu starp Latviju un Vāciju

Pagaidu līgums par sakaru atjaunošanu starp Latviju un Vāciju () bija starptautisks līgums starp Latviju un Vāciju, ko 1920. gada 15. jūlijā Berlīnē no Latvijas puses parakstīja Latvijas Republikas Ārlietu ministrijas juriskonsults Hermanis Albats, Ārlietu Komisijas priekšsēdētājs Fricis Menders un Satversmes sapulces loceklis Alberts Kviesis, bet no Vācu valsts ministeriāldirektors Bērents, īstenais legācijas padomnieks fon Malcans, īstenais legācijas padomnieks Gauss.

Līdz ar to Vācija atjaunoja Latvijas Republikas de facto atzīšanu.


1996. gada Pasaules čempionāts florbolā

1996. gada Pasaules čempionāts florbolā bija pirmais Pasaules čempionāts florbolā. Tas notika Zviedrijā no 1996. gada 11. līdz 18. maijam.


Bristola sala

Bristola sala () vai Blanka ( vai Isla Blanco) ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos, otrā lielākā arhipelāga sala. Administratīvi sala ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojies arhipelāga dienvidrietumos, Forstera šaurums to atdala no Dienvidu Tules salām dienvidrietumos, bet Bisko šaurums — no Montagjū salas ziemeļos. Sala ir aktīvs vulkāns, pēdējais izvirdums reģistrēts 1956. gada 11. janvārī.

Salu 1775. gadā atklāja britu jūrasbraucēja Džeimsa Kuka ekspedīcija un nosauca par godu britu flotes virsniekam, vēlākajam admirālim un politiķim Augustam Hērvijam, 3. grāfam Bristolam (Augustus Hervey, 3rd Earl of Bristol). Krastā pirmais izkāpa norvēģu polārpētnieks Karls Antons Larsens 1908. gadā.


Saprašanās un sadarbības līgums starp Latviju, Lietuvu un Igauniju

Saprašanās un sadarbības līgums starp Latviju, Lietuvu un Igauniju (, ) bija starptautisks līgums starp Latviju, Lietuvu un Igauniju, ko 1934. gada 12. septembrī Ženēvā Tautu Savienības sesijas laikā parakstīja Latvijas Ārlietu ministrijas ģenerālsekretārs Vilhelms Munters, Lietuvas Ārlietu ministrs Stasis Lozoraitis un Igaunijas Ārlietu ministrs Juliuss Seljamā. Kopā ar līgumu noslēdza arī konfidenciālu deklarāciju saistībā ar Viļņas apgabala problēmu.

Sadarbības līgums bija spēkā 10 gadus ar neierobežotu pagarinājumu, ja kāda no pusēm neiebilst.


Zebnica

Zebnica () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī pie robežas ar Čehiju.


Ambruāzs Tomā

Ambruāzs Tomā (; dzimis , miris ) bija franču komponists un Parīzes konservatorijas direktors no 1871. gada līdz nāvei 1896. gadā. Pazīstamākie Tomā darbi ir operas Minjona (Mignon, 1866) un Hamlets (Hamlet , 1868).

Dzimis mūziķu ģimenē. Jau 10 gadu vecumā lieliski spēlēja klavieres un vijoli. No 1828. gada mācījās Parīzes konservatorijā, 1832. gadā ieguva balvu, kas ļāva apmeklēt Itāliju. 1837. gadā Opéra-Comique tika izrādīta pirmā opera La double échelle. No 1856. gada - Parīzes konservatorijas profesors, no 1871. gada - tās direktors.


Tomā

Ambruāzs Tomā (Ambroise Thomas; 1811—1896) — franču komponists; Renē Tomā (René Thomas; 1865—1925) — franču sporta šāvējs, olimpiskās bronzas medaļas ieguvējs.


Atlantiksitija

Atlantiksitija () ir pilsēta Ņūdžersijas štatā, ASV. Pilsēta atrodas valsts ziemeļaustrumos Absekonas salā pie Atlantijas okeāna. Saskaņā ar 2010. gada ASV tautas skaitīšanas datiem Atlantiksitijā dzīvo apmēram 39,5 tūkstoši cilvēku. Pilsēta atrodas 97 km uz dienvidaustrumiem no Filadelfijas un 201 km uz dienvidiem no Ņujorkas.

Atlantiksitija ir pirmā pilsēta ASV, kurā ticis izveidots dēļu segums pie pludmales, tika atvērts 1870. gada jūnijā. 1976. gadā, iedzīvotāji ar referenduma palīdzību izlēma par azartspēļu legalizēšanu pilsētā un 1978. gadā tika atvērts pirmais kazino. Kopš tā laika pilsēta ir pazīstama ar kazino un pludmalēm. Atlantiksitija tiek saukta par "austrumu krasta azartspēļu galvaspilsētu", pilsētā pašlaik ir 12 kazino, kuros 2011. gadā strādāja apmēram 33 tūkstoši darbinieku un kuriem bija 28,5 miljoni apmeklētāju, no azartspēlēm tika gūti 3,3 miljardus dolāru lieli ieņēmumi. Tāpat Atlantiksitijā kopš 1921. gada notiek Miss America skaistumkonkursa fināls.


Džons Rokfellers

Džons Deivisons Rokfellers (; dzimis , miris ) bija amerikāņu biznesa magnāts un filantrops, bagātās Rokfelleru ģimenes pārstāvis.

Viņš bija viens no Standard Oil uzņēmuma dibinātājiem, kas dominēja naftas industrijā. Rokfellers ieviesa revolūciju šajā nozarē un kopā ar citiem industriālistiem, tostarp Endrū Kārnegiju, ieviesa mūsdienu filantropijas darbības struktūru. Standard Oil vadīja no tā dibināšanas 1870. gadā līdz pat 1897. gadam. Līdz ar petrolejas un benzīna nozīmīguma pieaugumu strauji pieauga arī Rokfellera ienākumi, viņš kļuva par pirmo amerikāni, kura ienākumi pārsniedz miljardu dolāru, un pasaulē bagātāko cilvēku. Rokfellers bieži tiek atzīts par bagātāko cilvēku cilvēces vēsturē. Žurnāls Forbes 2005. gadā viņu ierindoja trešajā vietā visu laiku ietekmīgāko uzņēmēju sarakstā.

Pēdējos dzīves 40 gados viņa bagātība tika izmantota modernas sistemātiskas pieejas mērķtiecīgai labdarībai izveidei. Veidojis dažādus fondus, kuriem bija milzīga ietekme medicīnas, izglītības un zinātniskās pētniecības jomā. Tāpat šie fondi bija nozīmīgi tādu slimību kā nematodes un dzeltenā drudža izskaušanā. Dibinājis Čikāgas Universitāti un Rokfellera Universitāti.


Rolands Rikards

Rolands Rikards (dzimis , miris ) bija latviešu zinātnieks, profesors un politiķis. Inženierzinātņu habilitētais doktors (Dr. habil. ing., 1992). Latvijas Republikas Augstākās Padomes deputāts (1990—1993). Baltijas valstu sadarbības žurnāla Revue Baltique redaktors (1990—1992). Tieslietu ministra Egila Levita padomnieks (1993—1994), Eiropas Kustības Latvijā valdes loceklis (1999). Latvijas Zinātņu akadēmijas īstenais loceklis (1997).


Gaisa mitrums

Gaisa mitrums ir ūdens tvaiku daudzums gaisā. Ūdens tvaiks ir ūdens gāzveida stāvoklis. Silts gaiss spēj saturēt vairāk ūdens tvaika, tāpēc, gaisam atdziestot, mitruma var kļūt par daudz un tas izdalīsies no gaisa tai vai citā formā. Šo stāvokli ar gaisa 100% mitrumu sauc par rasas punktu. Mitruma ietekmē rodas nokrišņi, rasa vai migla. Augsts mitruma daudzums samazina ķermeņa svīšanas efektivitāti, jo sviedri grūtāk iztvaiko no ādas; līdz ar to cilvēks var pārkarst.

Gaisa mitrumu raksturo šādi lielumi: absolūtais, relatīvais un specifiskais. Absolūtais mitrums ir ūdens tvaika masa vienā kubikmetrā gaisa. Relatīvais mitrums ir ūdens tvaika parciālspiediena attiecība pret piesātināta tvaika parciālspiedienu tajā pašā temperatūrā.


Latvijas Republikas Satversmes preambula

Latvijas Republikas Satversmes preambula ir Latvijas Satversmes ievaddaļa, kurā vispārīgā formā ir formulēta Latvijas Republikas pamatlikuma pastāvēšanas pamatjēga. Tās sākotnējais, 1922. gada 15. februārī pieņemtais vēstījums bija lakonisks, bet 2014. gada 19. jūnijā galīgajā lasījumā 11. Saeimas deputāti pieņēma daudz plašāku preambulas tekstu.


Ei, jūs tur!

Ei, jūs tur! ir Imanta Kalniņa 1971. gadā sarakstīta rokopera. Tā ir pirmā latviešu rokopera un viena no pirmajām rokoperām Padomju Savienībā.


Grifita

Florensa Grifita-Džoinere (Florence Griffith Joyner; 1959 — 1998) — amerikāņu vieglatlēte; Melānija Grifita (Melanie Griffith; dzimusi 1957. gadā) — amerikāņu aktrise.


Klaušas

Klaušas (, , , ) ir regulāri pienākumi atkarīgajam pret zemes kungu, visbiežāk, normēts darbs zemes kunga lielsaimniecībā, ko veic atkarīgais zemnieks jeb dzimtcilvēks ar savu inventāru, tā maksājot par tiesībām dzīvot un strādāt tam piešķirtajā saimniecībā, kā arī par kunga aizgādību, rūpēm un palīdzību.


Andrejs Kurcijs

Andrejs Kurcijs, īstajā vārdā Andrejs Kuršinskis (1884—1959), bija latviešu ārsts, dzejnieks, rakstnieks un politiķis. Latvijas Neatkarīgo sociālistu partijas biedrs, Tautas padomes loceklis (1918—1920), Satversmes sapulces deputāts (1921—1922), 3. Saeimas deputāts (1928—1931). Liepājas pilsētas domnieks.


Ariels (pavadonis)

Ariels, arī Urāns I, ir Urāna pavadonis. Tas ir piecpadsmitais pavadonis pēc kārtas, skaitot no Urāna un ceturtais lielākais no Urāna pavadoņiem. Ariels ir arī gaišākais no Urāna pavadoņiem.


N.O.A.

N.O.A. ir otrais N`Works albums, kas tapis laikā no 2009. līdz 2013. gadam. Albumu ir aranžējis, producējis, programmējis, miksējis un māsterējis – N`Works jeb Normunds Rutulis.


Tošteins Hūrgmu

Tošteins Hūrgmu (; dzimis ) ir profesionāls snovbordists no Norvēģijas. Hūrgmu ir piedalījies daudzās un dažādās "Slopestyle" un "Big Air" sacensībās. Viņa stāja uz dēļa ir regulāra (ar kreiso plecu pa priekšu).


Vensāns d'Endī

Vensāns d'Endī (; dzimis , miris ) bija franču komponists un pedagogs.

Dzimis Parīzē aristokrātisku rojālistu un katoļu ģimenē. Bērnību pavadījis dzimtas īpašumā Sevennos. Mūziku apguvis jau no bērnības. Piedalījies Franču-prūšu karā. Pēc kara iestājās Parīzes konservatorijā, kur kļuva par Sezāra Franka audzēkni. 1894. gadā kopā ar Šarlu Bordu un Aleksandru Gilmānu nodibināja Schola Cantorum de Paris.

Mūsdienās, iespējams, visbiežāk izpildītais d'Endī skaņdarbs ir "Simfonija par franču kalniešu dziesmas tēmu" (Symphonie sur un chant montagnard français'').


Baltijas Antante

Baltijas Antante jeb Baltijas savienība (, ) bija starpvalstu savienība starp Latviju, Lietuvu un Igauniju, kas pakāpeniski izveidojās no 1919. līdz 1934. gadam un beidza pastāvēt 1940. gadā līdz ar Baltijas valstu okupāciju.


Zēligs Kalmanovičs

Zēligs Hiršs Kalmanovičs (; dzimis 1885. (pēc citām ziņām 1881.) gadā, miris 1944. gadā) bija Kuldīgā dzimis litvaku jidiša valodas filologs, tulks, vēsturnieks un sabiedrisks darbinieks. Studējis Berlīnes un Kēnigsbergas universitātēs. Sākoties Pirmajam pasaules karam, dzīvoja Sanktpēterburgā, vēlāk Minskā, Rīgā, Kauņā, Panevēžā. 1929. gadā pārcēlās uz Viļņu (tolaik Polijā), kur kļuva par vienu no pirmajiem YIVO (Ebreju zinātniskā institūta) direktoriem. Pēc vācu okupācijas sākuma rakstīja slepenu dienasgrāmatu par dzīvi Viļņas geto. Nacistu kontrolē darbojās YIVO. Miris koncentrācijas nometnē Igaunijas teritorijā.

Tulkojis jidišā Simona Dubnova, Jaroslava Hašeka un Makša Broda darbus.


Sergejs Tretjakovs

Sergejs Tretjakovs (; dzimis , miris ) bija Kuldīgā dzimis krievu dramaturgs, dzejnieks un publicists - futūrists.


Epoksīdu polimēri

Epoksīdu polimēri ir telpiski polimēri, kurus iegūst epoksīdu sveķu cietēšanas procesā ar polifunkcionālajiem mazmolekulārajiem savienojumiem - cietinātājiem, polikondensācijas procesā. Epoksīdu sveķi ir mazmolekulāri savienojumi, oligomēri vai lineāri termoplastiski polimēri, kas satur savā molekulā vairāk kā vienu epoksīdu (oksirāna) grupu un kas var veidot cietēšanas procesā telpiskas polimēra struktūras. Tipisks pārstāvis ir bisfenola A diglicidilēteris. Kā cietinātājus parasti izmanto pirmējos un otrējos poliamīnus vai skābju anhidrīdus. Epoksīdu sveķu cietināšanai var izmantot arī Lūisa skābes vai Lūisa bāzes. Piemēram, bora trifluorīdu (BF₃) vai trešējos amīnus. Šajā gadījumā epoksīda sveķi veidojas nevis polikondensācijas reakcijas rezultātā, bet gan anjonu polimerizācijas reakcijā, atveroties oksirāna gredzenam.

Epoksīdu polimēriem ir liela mehāniskā stiprība, dielektriskās un adhēzijas īpašības, kā arī citas vērtīgas īpašības, tos plaši izmanto laku un krāsu ražošanā, līmju izgatavošanā, celtniecībā u.c.


Pussy Riot

Pussy Riot ir feministiska Krievijas pankroka mūzikas grupa.

Savas uzstāšanās organizē nesankcionētā formātā koncertiem neparedzētās vietās. Pēc mēģinājuma 2012. gada februārī veikt muzikālu akciju "Dievdzemdētāja, padzen Putinu" Kristus Glābēja katedrālē Maskavā, trīs no Pussy Riot dalībniecēm (Nadežda Tolokoņņikova, Jekaterina Samuceviča un Marija Aļohina) tika tiesātas un viņām piesprieda reālu brīvības atņemšanu uz diviem gadiem (amnestētas divus mēnešus pirms termiņa beigām). Nedaudz vēlāk Aļohinai sods tika mīkstināts uz nosacītu brīvības atņemšanu un viņa tika atbrīvota.

Pussy Riot dalībnieču notiesāšana izraisīja plašus sabiedrības protestus, īpaši Rietumos.


Wikivoyage

Wikivoyage ir viens no Wikimedia Foundation projektiem, kas ir balstīts uz wiki programmatūru. Tas ir tiešsaistes brīva satura portāls ar tūrisma materiāliem. Dibināts 2006. gadā, Wikimedia Foundation to pārņēma 2012. gadā. Pašlaik šis projekts pieejams angliski un vēl vairāk nekā 10 citās valodās.


Gistavs Šarpentjē

Gistavs Šarpentjē (; dzimis , miris ) bija franču komponists. Pazīstamākais Šarpentjē darbs ir opera Luīze (Louise, 1900).

Dzimis maiznieka ģimenē. Mācījies Parīzes konservatorijā. Pēc ceļojuma uz Itāliju apmetās Monmatrā. 1900. gadā Opéra-Comique tika uzvesta Šarpentjē opera "Luīze", kas piedzīvoja panākumus. Pēc otras Šarpentjē operas - "Žiljēns" (Julien, ou La vie du poète, 1913) niecīgajiem panākumiem, faktiski pameta komponēšanu.


Naidžels Šorts

Naidžels Deivids Šorts (; dzimis , Mančestrā) ir Lielbritānijas starptautiskais lielmeistars šahā (1984).


Raduga-1M №3

Raduga-1M №3 (Радуга-1М №3) zināms arī kā Globus-1M 13L (Глобус-1М 13Л) ir Krievijas militārais sakaru pavadonis, trešais no Raduga-1M sērijas. Pavadonis palaists 2013. gada novembrī un to apkalpo Krievijas Kosmiskais karaspēks.

Oficiāli ziņas par kosmiskā aparāta parametriem netiek sniegtas, bet zināms, ka tas darbojas frekvenču joslās L, C, X un Ka. Pavadoni izgatavojis uzņēmums ISS Rešetnjova.

Ģeostacionārajā orbītā Raduga-1M №3 izvietots punktā 70° austrumu garuma.


Montagjū sala

Montagjū sala () vai Horhes sala () ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos, lielākā arhipelāga sala. Administratīvi ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojies arhipelāga rietumos, Larsena šaurums to atdala no Sondersa salas ziemeļos, bet Bisko šaurums — no Bristola salas dienvidos. Sala klinšaina, lielākoties klāta ar ledu. Aktīvs vulkāns, pēdējais izvirdums reģistrēts 2005. gada novembrī—decembrī.

Salu 1775. gadā atklāja britu jūrasbraucēja Džeimsa Kuka ekspedīcija un nevarēdami noteikt, vai tā ir sala, vai daļa no lielākas zemes, nosauca to par Montagjū ragu (Cape Montagu) par godu tā laika britu admiralitātes pirmajam lordam Džonam Montagjū, 4. grāfam Sendvičam (John Montagu, 4th Earl of Sandwich). Salas statusu noteica Krievijas Antarktiskā ekspedīcija Fabiāna fon Belinshauzena vadībā. Krastā pirmais izkāpa norvēģu polārpētnieks Karls Antons Larsens 1908. gadā.


Iļja Čašņiks

Iļja Čašņiks (; dzimis , miris ) bija Ludzā dzimis ebreju izcelsmes padomju mākslinieks - supremātisma pārstāvis. Kazimira Maļeviča skolnieks un viens no UNOVIS skolas dibinātājiem.

Dzimis Ludzā, ebreju ģimenē. Drīz pēc Iļjas dzimšanas ģimene pārcēlās uz guberņas centru Vitebsku. 1917. gadā sāka apmeklēt mākslas skolu Vitebskā. Mācījies pie tādiem māksliniekiem kā Kazimirs Maļevičs, Marks Šagāls, Els Ļisickis. 1922. gadā pārcēlās uz Petrogradu, kur 1929. gadā miris.


Raduga-1M №2

Raduga-1M №2 (Радуга-1М №2) zināms arī kā Globus-1M 12L (Глобус-1М 12Л) ir Krievijas militārais sakaru pavadonis, otrais no Raduga-1M sērijas. Pavadonis palaists 2010. gada janvārī, un to apkalpo Krievijas Kosmiskais karaspēks.

Oficiāli ziņas par kosmiskā aparāta parametriem netiek sniegtas, bet zināms, ka tas darbojas frekvenču joslās L, C, X un Ka. Pavadoni izgatavojis uzņēmums ISS Rešetnjova.

Ģeostacionārajā orbītā Raduga-1M №2 izvietots punktā 85° austrumu garuma, kur 2010. gada februārī tas nomainīja 2004. gadā palaisto Raduga-1 №7, kurš tika pārvietots uz pozīciju 128° A, bet vēlāk sabojājās un tagad nekontrolēti dreifē.


Ernests Feldmanis

Ernests Feldmanis jeb Ernsts Feldmans (dzimis , miris ) bija latviešu teātra aktieris, režisors un teātra pedagogs.


Nestriktā loģika

Nestriktā loģika jeb faziloģika ir loģika, kas speciāli izveidota zināšanu un cilvēka domāšanas procesu attēlošanai. Faziloģika tiek plaši izmantota ekspertu un mākslīgā intelekta sistēmās. Atšķirībā no binārās loģikas vērtību `aplams` un `patiess` vietā faziloģika operē ar loģiskiem mainīgajiem, kas pieņem veselu virkni dažādu vērtību, piemēram, `pareizi`, `nepareizi`, `ne gluži pareizi`, `vairāk vai mazāk pareizi`, `pavisam pareizi`, `kļūdaini`, `ne pārāk kļūdaini`, `visai kļūdaini`, `augstākā mērā kļūdaini`, kas to padara tuvāku cilvēka domāšanas veidam.


Jans Timmans

Jans Hendriks Timmans (; dzimis , Amsterdamā) ir Nīderlandes starptautiskais lielmeistars šahā (1974).